
Abstrakt	
Diplomová práca má za cieľ analýzu miestnej divízie Jednotného patentového súdu, ktorá môže byť zriadená na základe nedávno prijatej Dohody o Jednotnom patentovom súde. Prvá kapitola popisuje vývoj vedúci k zmienenej Dohode, predovšetkým staršie modely medzinárodných európskych patentových súdov. Druhá kapitola sa zaoberá Dohodou. Tretia kapitola analyzuje stanoviska krajín, ktoré ju odmietli. Štvrtá kapitola je venovaná právnej úprave miestnej divízie. Piata kapitola analyzuje vybrané argumenty. Posledná kapitola skúma miestnu divíziu z českej perspektívy.

Abstract	
The aim of the thesis is to analyze a local division of Unified Patent Court, which might be set up on the basis of the recently concluded Unified Patent Court Agreement. The first chapter deals with the development leading to the Agreement and older models of international patent courts in Europe. The second chapter deals with the Agreement. The third chapter describes opinions of countries that refused to sign the Agreement. The fourth chapter describes a local division. The fifth chapter analyzes selected opinions. The final chapter examines a local division from the Czech perspective.

[bookmark: __RefHeading__2365_1997203482][bookmark: _Toc402524194]Zoznam použitých skratiek
BENELUX – spoločný názov nasledujúcich krajín: Belgické kráľovstvo, Holandskú republiku a Luxemburské vojvodstvo
ČR – Česká republika
Dohoda, Dohoda o JPS – Dohoda o Jednotnom patentovom súde 2013/C 175/01 z dňa 20. 6. 2013
Dohovor EPO – Dohovor o udeľovaní európskych patentov (Európsky patentový dohovor) z 5. októbra 1973 text v znení aktu revidujúceho článok 63 EPD zo 17. decembra 1991 a aktu revidujúceho EPD z 29. novembra 2000
Dohovor EP – Dohovor o európskom patente pre spoločný trh z dňa 26. 1. 1985
EPO – Európsky patentová organizácia (z angl. European Patent Organization)
ES – Európske spoločenstvo
ESD – Európsky súdny dvor
európsky patent – patent udeľovaný na základe Dohovoru o udeľovaní európskych patentov (Európsky patentový dohovor) z 5. októbra 1973 text v znení aktu revidujúceho článok 63 EPD zo 17. decembra 1991 a aktu revidujúceho EPD z 29. novembra 2000
EÚ – Európska únia	
JPS – Jednotný patentový súd
Komisia, Komisia EÚ – Európska komisia
MD, miest. div., miestna divízia – miestna divízia Jednotného patentového súdu
Nariadenie 1257/2012 – Nariadenie Európskeho parlamentu a Rady (EÚ) č. 1257/2012 z dňa 17. 12. 2012, ktorým sa vykonáva posilnená spolupráca na účely vytvorenia jednotnej patentovej ochrany
Poľsko – Poľská republika
PLN – poľský zlotý
Rada, Rada EÚ – Európska rada
Správa Deloitte - Analysis of prospective economic effects related to the implementation of the system of unitary patent protection in Poland. Analýza bola vypracovaná spoločnosťou Deloitte LLP.
SD, SD EÚ, Súdny dvor, Súdny dvor EÚ – Súdny dvor Európskej únie
SPS – Súd prvého stupňa Jednotného patentového súdu
Štatút – Štatút Jednotného patentového súdu, ktorý tvorí prílohu I Dohody o Jednotnom patentovom súde 2013/C 175/01 z dňa 20. 6. 2013
ZČŠ, zmluvný členský štát – zmluvný členský štát Dohody o Jednotnom patentovom súde 2013/C 175/01 z dňa 20. 6. 2013
ZEÚ – Zmluva o Európskej únii
ZFEÚ – Zmluva o fungovaní Európskej únie



[bookmark: _Toc402524195]Úvod	
Diplomová práca sa bude zaoberať problematikou miestnou divíziou Jednotného patentového súdu. Miestna ani zahraničná odborná literatúra o Jednotnom patentovom súde v knižnej podobe nie je v dobe písania diplomovej práce tak početná ako odborná literatúra o iných medzinárodných súdoch pôsobiacich v Európe. Popísaný stav je spôsobený najmä tým, že diplomová práca pojednáva o časti jedinečného súdneho systému, ktorý je zatiaľ v procese vznikania.
	Pri spracovaní tejto práce budem vychádzať najmä z dokumentu, na základe ktorého môže vzniknúť miestna divízia a ktorý ju priamo upravuje, t. j. medzinárodnej Dohody o Jednotnom patentovom súde. Vzhľadom na prepojenie Jednotného patentového súdu a Európskej únie budú ďalšími dôležitými prameňmi dokumenty vydávané EÚ, predovšetkým právne akty, tlačové správy a i., ktoré podrobne popisujú relevantné skutočnosti. Keďže o vznikajúcom súde prebiehajú diskusie odborníkov, budem pri formulácii svojich myšlienok odkazovať na ich cenné príspevky v periodikách, príp. v iných zdrojoch. V neposlednom rade, aj napriek menšom počte kníh o problematike diplomovej práce, budem čerpať z odborných kníh.
	Prácu som rozdelil na šesť kapitol. Všetky kapitoly sú členené na podkapitoly, a tie na oddiely, príp. pododdiely. Kapitoly som usporiadal so zámerom na začiatku práce priblížiť vývoj vedúci k prijatiu Dohody najmä pomocou modelov európskych patentových súdov predchádzajúcich súčasnému Jednotnému patentovému súdu. V druhej kapitole sa budem venovať Dohode o Jednotnom patentovom súde. V tretej kapitole priblížim politické motívy krajín EÚ, ktoré ju nepodpísali. Predmetom štvrtej kapitoly je samotná miestna divízia Jednotného patentového súdu. Budem sa snažiť na základe jej súčasnej právnej úpravy a dostupných informácii predstaviť jej podobu. Priblížim podmienky jej zriadenia a zrušenia a jej príslušnosti a právomoci. Poskytnem prehľadné rozdelenie úradných jazykov použiteľných na jej konaniach. Budem sa venovať právnicky a technicky kvalifikovaným sudcom. Na záver kapitoly popíšem pramene práva, ktoré bude mať miestna divízia vo svojom arzenáli. V piatej kapitole uvediem vybrané argumenty jej priaznivcov a odporcov. Posledná kapitola pojednáva o miestnej divízii z českej perspektívy.
Diplomovú prácu píšem s vedomím, že môj výber tém o miestnej divízii neposkytne vyčerpávajúce odpovede na všetky otázky týkajúce sa danej problematiky. To nie je ani cieľom práce, pretože miestna divízia má ešte len vzniknúť. Predpokladám, že existujú otázky, ktoré budú položené a riešené až po jej vzniku. Hlavnou snahou tejto diplomovej práce je pomocou analýzy a popisu jednotlivých prameňov prístupných priniesť prehľad o miestnej divízii, ktorý bude prospešný pre odbornú verejnosť.


[bookmark: _Toc401787200][bookmark: __RefHeading__2305_1997203482][bookmark: _Toc402524196]Vývoj vedúci k Dohode o jednotnom patentovom súde
[bookmark: _Toc401787201][bookmark: __RefHeading__2307_1997203482][bookmark: _Toc402524197]Prvé kongresy vedúce k presadeniu myšlienky jednotného medzinárodného patentového súdu v Európe
Prvým medzinárodným kongresom o priemyslových právach bol podľa pána Spencera[footnoteRef:1] Medzinárodný kongres o priemyslových právach, ktorý sa konal v roku 1873 vo Viedni. K jeho výsledkom patrí zhoda jeho účastníkov s čo najskorším vytvorením medzinárodnej patentovej ochrany a vytvorenie stáleho výboru. Kongres mal len obmedzený vplyv na vytvorenie medzinárodnej patentovej ochrany, ale poskytol pôdu pre neskoršie kongresy v Paríži v rokoch 1878, 1880 a 1883.[footnoteRef:2] Na konferencii v roku 1878 vznikol stály výbor, ktorý inicioval diskusiu o medzinárodnej patentovej ochrane na parížskom kongrese v roku 1878[footnoteRef:3]. Myšlienka vytvorenia súdnej inštitúcie, ktorá by poskytovala spôsob vymáhania patentovej ochrany a bola spoločná viacerým krajinám Európy získala svoje pevné korene až v Parížskom dohovore o ochrane priemyslového vlastníctva[footnoteRef:4] podpísaného dvadsiatimi piatimi európskymi krajinami na Parížskom kongrese v roku 1883.[footnoteRef:5] Myšlienka miestnej divízie, či vôbec medzinárodného patentového súdu, si v ňom ešte nenašla miesto. Poskytol však základy harmonizácie patentového práva zmluvných európskych štátov, vďaka ktorým sa myšlienky odborníkov zaoberajúcich sa patentovým právom uberali smerom k spoločnému medzinárodnému patentovému súdu. Nasledovalo osem medzinárodných konferencií medzi rokmi 1886 až 1967, na ktorých bolo upravované znenie Parížskeho dohovoru o ochrane priemyslového vlastníctva z roku 1883.[footnoteRef:6] [1:  SPENCER, Richard. European patent: An Old and Vexing Problem, A. Journal of the Patent Office Society [online]. In: HeinOnline [právna e-databáza]. 1960, volume 42, issue 6, s.371-372 [cit. 26. 10. 2014]. ISSN 00963577. Dostupné z: http://www.heinonline.org]  [2:  BLAKENEY, Michael. The International Protection of Industrial Property: from the Paris Convention to the Agreement on Trade-Related Aspects of Intellectual Property Rights (the TRIPS Agreement). [online]. World Intellectual Property Organization, 2004, s.4 [cit. 26. 10. 2014]. Dostupné z: http://www.wipo.int/edocs/mdocs/arab/en/wipo_ip_uni_dub_04/wipo_ip_uni_dub_04_1.doc]  [3:  SPENCER, Richard. 1960, op. cit.,  s. 371-372.]  [4:  Parížsky dohovor na ochranu priemyslového vlastníctva z dňa 20. 3. 1883. In: WIPO – Administered Treaties [register zmlúv]. Svetová organizácia duševného vlastníctva [cit. 26. 10. 2014]. Dostupné z: http://www.wipo.int/treaties/en/text.jsp?file_id=288514]  [5:  BLAKENEY, Michael. op cit., s.4.]  [6:  Ibidem, s.6-9. ] 

[bookmark: _Toc402524198]Dohovor o európskom patente pre spoločný trh
Dňa 26. 1. 1975, skoro sto rokov po zmienenej Parížskej medzinárodnej konferencii z 1878, písali predstavitelia 9 európskych krajín[footnoteRef:7] novú kapitolu histórie patentovej ochrany v Európe pripojením svojich podpisov k Dohovoru EP[footnoteRef:8]. Patent Spoločenstva mal byť prvým patentom s jednotným účinkom signatárskych štátov Európskeho spoločenstva.  [7:  Predstavitelia nasledujúcich krajín: Belgické kráľovstvo, Dánske kráľovstvo, Francúzska republika, Holandské kráľovstvo, Írska republika, Luxemburské vojvodstvo, Nemecká federálna republika, Spojené kráľovstvo Veľkej Británie a Severného Írska a Talianska republika.]  [8:  Dohovor o európskom patente pre spoločný trh z dňa 26. 1. 1975. In: EUR-Lex [právny informačný systém]. Úrad pre publikácie Európskej únie [cit. 26. 10. 2014]. Dostupné z: http://eur-lex.europa.eu/legal-content/EN/TXT/?uri=CELEX:41975A3490] 

Napriek snahe o centralizáciu súdov poskytujúcich patentovú ochranu sa myšlienka prvostupňového medzinárodného súdu, ktorý by riešil patentové spory a bol spoločný pre signatárske štáty, neobjavila v Dohovore EP. Namiesto medzinárodného súdu poskytoval decentralizovanejšie riešenie. Problematika súdov bola riešená ustanovením čl. 69 a nasl., ktoré stanovilo, že vnútroštátne súdy sú príslušné viesť konania a rozhodovať v sporoch vyplývajúcich z patentu Spoločenstva. Dohovor sa takmer stal účinným. Podmienkou účinnosti bola jeho ratifikácia všetkými zmluvnými štátmi, a pretože nedošlo k jeho ratifikovaniu[footnoteRef:9] Dánskym kráľovstvom, Írskou republikou a Španielskym kráľovstvom, ku dňu odovzdania diplomovej práce stále nie je účinným. Myšlienka jednotného patentového súdu pre celé Spoločenstvo bola ďalej rozvíjaná v Európskom Spoločenstve (a neskôr Európskej únii). [9:  MILLER, Russell A a M BRATSPIES, Rebecca. Progress in international law. Leiden: Martinus Nijhoff Publishers, 2008, s. 319. ISBN 9789004165717.] 

[bookmark: _Toc402524199]Súdny systém podľa Protokolov Európskej patentovej dohody
Zjednocovanie ochrany duševných práv, ku ktorému malo dôjsť už na základe Dohovoru EP, bolo po štrnástich rokoch[footnoteRef:10] od prijatia Dohovoru EP prepracované Európskou patentovou dohodou. Jej protokoly[footnoteRef:11] sú prejavom snahy vytvoriť jednotný medzinárodný patentový súdny systém v Európe pod záštitou Európskeho spoločenstva. [10:  Protokoly boli prijaté spolu s Európskou patentovou dohodou dňa 15. 12. 1989. Zdroj: Official Journal of the European Communities L 401 [online]. Úrad pre publikácie Európskej únie, 1989, vol. 32 [cit. 26. 10. 2014]. In: EUR-Lex [právny informačný systém]. Dostupné z: http://eur-lex.europa.eu/legal-content/SK/TXT/?uri=OJ:L:1989:401:TOC]  [11:  Protokolmi upravujúcimi fungovanie nového jednotného súdneho systému Spoločenstva boli Protokol o urovnávaní sporov týkajúcich sa porušenia a platnosti patentov Spoločenstva, Protokol o štatúte spoločného odvolacieho súdu pre patenty Spoločenstva a Protokol o výsadách a imunitách spoločného odvolacieho patentového súdu týkajúcich sa patentu Spoločenstva.] 

[bookmark: __DdeLink__606_1444209381]	Podľa návrhu mal vzniknúť súdny systém s dvoma inštanciami. Prvú inštanciu mali tvoriť Spoločné patentové súdy. Jednalo sa o vnútroštátne súdy vybrané k takej funkcii zmluvnými štátmi[footnoteRef:12], s kompetenciou prehlásiť patent na celom území Spoločenstva za neplatný. Myšlienka decentralizovaných súdov na prvom stupni medzinárodného patentového súdneho systému s rozhodnutiami účinnými pre celé územie medzinárodného súdneho systému si našla cestu aj do v súčasného návrhu JPS, jej prejavením sú miestne divízie Súdu prvého stupňa. Nebol dosiahnutý zamýšľaný výsledok. Časť zmluvných štátov označila pomerne veľký počet svojich vnútroštátnych súdov za Spoločné patentové súdy[footnoteRef:13], čím prispeli k väčšej decentralizácii navrhovaného systému.  [12:  čl. 1  Protokolu o urovnávaní sporov týkajúcich sa porušenia a platnosti patentov Spoločenstva]  [13:   Zatiaľ, čo Spojené kráľovstvo označilo tri súdy prvej a tri súdy druhej inštancie, Francúzska republika označila desať súdov prvej a desať súdov druhej inštancie.] 

	Z hľadiska vývoja vedúcemu k Jednotnému medzinárodnému súdu bol zaujímavým aj pokus o vytvorenie spoločného odvolacieho patentového súdu[footnoteRef:14]. Mal to byť medzinárodný súd spoločný všetkým zmluvným štátom s jedným sídlom, ktorý mal riešiť opravné prostriedky proti rozhodnutiam prvostupňových súdov[footnoteRef:15] a rozhodnutiam Európskeho patentového úradu[footnoteRef:16], t. j. jeho funkcia spočívala v zjednocovaní vyššie zmienených rozhodnutí. Dôsledkom problémov s ratifikáciou niektorými zmluvnými štátmi (napr. Francúzskom, ktoré trvalo na jej podriadení ES a namietalo nesúlad vtedajšej verzie Protokolov s ES)[footnoteRef:17] Európska patentová dohoda z roku 1989, podobne ako jej predchodca – Dohovor o európskom patente, nikdy nenadobudla platnosť. [14:  čl. 2 Protokolu o urovnávaní sporov týkajúcich sa porušenia a platnosti patentov Spoločenstva]  [15:  Ibidem, čl. 22 a 30.]  [16:  Ibidem, čl. 28.]  [17:  COYLE, Patrick. Uniform Patent Litigation in the European Union: An Analysis of the Viability of Recent Proposals Aimed at Unifying the European Patent Litigation System [online]. In: HeinOnline [právna e-databáza]. Washington University Global Studies Law Review, volume 11, issue 1 (2012) s. 184-185[cit. 26. 10. 2014]. ISSN 1546-6981. Dostupné z: http://www.heinonline.org] 

[bookmark: _Toc402524200]Komunitárny súd duševného vlastníctva
Tri roky pred koncom 20. storočia došlo k odklonu od vytvorenia spoločného patentového súdu medzinárodnou zmluvou a do popredia sa dostala myšlienka vytvoriť jednotný patentový súdny systém podriadený a fungujúci v rámci práva Európskeho spoločenstva. Pôvodne mal vzniknúť z už existujúcich súdov ES, no na prelome storočí sa dostal do popredia názor vytvoriť Komunitárny súd duševného vlastníctva ako novú centralizovanú súdnu inštitúciu ES[footnoteRef:18]. Výhodou malo byť rýchlejšie vytvorenie samotného súdu, keďže nariadenie ES nebolo nutné ratifikovať zmluvnými štátmi. Zároveň to poskytovalo menší rozsah možností odporu jednotlivých členských štátov. [18: bod 2.4.5. návrhu nariadenia Rady (ES) o patente Spoločenstva COM/2000/0412 final – CNS 2000/0177 [online]. In: EUR-Lex [právny informačný systém]. Dostupné z: http://eur-lex.europa.eu/legal-content/EN/TXT/HTML/?uri=CELEX:52000PC0412&from=EN] 

	Rozdiely medzi novým návrhom a modelom z roku 1989 sú badateľné najmä v kompetenciách súdov. Ako uvádza pán Jaeger[footnoteRef:19], Komunitárny súd duševného vlastníctva mal prebrať právomoci vnútroštátnych súdov rozhodovať o väčšine sporov patriacich do patentového práva. Oproti Spoločnému patentovému odvolaciemu súdu nemohol Komunitárny súd duševného vlastníctva poskytovať opravné prostriedky proti rozhodnutiam EPO. Zmienená absencia opravných prostriedkov proti rozhodnutiam EPO bola prenesená aj do úpravy súčasného Jednotného patentového súdu. [19:  JAEGER, Thomas. THE EU PATENT: CUI BONO ET QUO VADIT? [online]. Kluwer Law International, s.  81 [cit. 26. 10. 2014]. In: Kluwer Law Online [online knižnica]. Dostupné z: http://www.kluwerlawonline.com/document.php?id=COLA2010004] 

	Za problematické považujem umožnenie EPO využívať svoje procedúry a opravné prostriedky na patent ES, čím by de facto nedošlo zjednoteniu patentovej ochrany, ale práve k opačnému výsledku. Popísaný efekt spôsoboval vznik ďalšej vetvy spôsobu vymáhania patentového práva.
[bookmark: _Toc402524201]EPLA
Paralelne s prácou Komisie na začiatku 21. storočia prebiehala práca na pôde EPO. Vyústila v návrh Dohody o zriadení európskeho systému na riešenie patentových sporov.[footnoteRef:20] Ako píše pán Coyle[footnoteRef:21], jednalo sa o dohodu, na základe ktorej by bol zriadený medzinárodný patentový súd skladajúci sa zo súdu prvého stupňa[footnoteRef:22], odvolacieho súdu[footnoteRef:23] a kancelárie[footnoteRef:24]. Súd prvého stupňa mal obsahovať centrálnu divíziu a regionálne divízie, ktoré mohli zriadiť zmluvné štáty. Regionálna divízia mala byť tá najviac decentralizovaná jednotka súdu, EPLA neposkytovala možnosť vytvoriť miestnu divíziu. Financovanie regionálnych divízií, okrem platov sudcov, mali samostatne zabezpečiť zriaďovateľské štáty príslušnej divízie.[footnoteRef:25] EPLA taktiež rozlišovala technicky a právnicky kvalifikovaných sudcov. EPLA síce skončila neúspechom, ale je myšlienky sú viac než badateľné v súčasnej Dohode o JPS. [20:  EPO - EPLA – European Patent Litigation Agreement. [online]. EPO [cit. 26. 10. 2014]. Dostupné z: http://web.archive.org/web/20121015012401/http://www.epo.org/law-practice/legislative-initiatives/epla.html]  [21:  COYLE, Patrick. 2012, op. cit., s.181-185.]  [22:  čl. 10 EPLA]  [23:  čl. 11 EPLA]  [24:  čl. 12 EPLA]  [25:  čl. 21a EPLA] 

	Neúspech EPLA spočíval v jej podstate a povahe jej podporovateľov. Väčšinu štátov podieľajúcich sa na tejto iniciatíve tvorili členské štáty ES. Táto iniciatíva sa snažila o vytvorenie súdneho systému mimo ES, čim obchádzala ES, a preto nie je prekvapujúce, že ju Komisia zastavila. Právny servis Európskej Komisie vydal stanovisko, v ktorom de facto zakázal účasť členským štátom ES na EPLA tým, že konštatoval, že prípadný súlad členského štátu ES s článkom 98 EPLA by bol priamym porušením čl. 292[footnoteRef:26] Zmluvy o založení Európskeho spoločenstva. V roku 2005 bola posledná pracovná skupina EPO pre EPLA rozpustená a práca bola zastavená.[footnoteRef:27] [26:  t. j. čl. 344 ZFEÚ]  [27:  COYLE, Patrick. op. cit., s. 185.] 

[bookmark: _Toc402524202]Európsky patentový súd
Dňa 16. januára 2006 Komisia, tentokrát podporovaná členskými štátmi, výskumníkmi a akademikmi, iniciovala verejnú diskusiu o úprave patentu s jednotným účinkom. Do 31. 3. 2006 mohol ktokoľvek pridať svoj príspevok. Na jej základe Komisia usporiadala verejné pojednávanie. Medzi inými rečníkmi na ňom vystúpil komisár pre vnútorný trh a služby pán Charlie McCreevy. Vo svojej reči[footnoteRef:28] vyzdvihol návrh Dohody o vytvorení jednotného systému riešenia patentových sporov ako sľubnú cestu ale upozornil na rozdielnosť názorov o povahe miestnych divízií. Jedným z následkov verejnej diskusie bola žiadosť Rady EÚ adresovaná Komisii o navrhnutie komplexnej stratégie, ktorá by sa týkala úpravy práva duševného vlastníctva. [28:  MCCREEVY, Charlie. Záverečné poznámky na verejnom pojednávaní o budúcnosti patentovej politiky európskeho komisára pre vnútorný trh a služby Charlie McCreevy SPEECH/06/453 z dňa 12. 7. 2006 [online]. EUROPA – PRESS RELEASES DATABASE, s. 3 [cit. 26. 10. 2014]. Dostupné z: http://europa.eu/rapid/press-release_SPEECH-06-453_en.pdf] 

	Návrh nariadenia Rady o patente Spoločenstva[footnoteRef:29] – všeobecné smerovanie[footnoteRef:30], pracoval s pojmom „Súd pre európske patenty a patenty EÚ“, ktorý ma vzniknúť na základe Dohody o Súde pre európske patenty a patenty EÚ. Priniesla návrh úpravy patentového súdu, ktorý sa navrátil k pôvodnej myšlienke vytvorenia decentralizovaného súdu na základe medzinárodnej zmluvy. Komisia urobila kompromis a prebrala časť myšlienok EPLA.[footnoteRef:31] Zmluvnými členskými krajinami EPLA mali byť aj štáty, ktoré neboli členmi EÚ. Súd mal okrem iného priamo aplikovať právo EÚ a prebrať výlučnú právomoc rozhodovať patentové spory zmluvných členských krajín. Komisia tiež prebrala rozdelenie sudcov na technicky a právnicky kvalifikovaných. [29:  Od účinnosti Lisabonskej zmluvy bol pojem Spoločenstvo nahradený pojmom Európska únia.]  [30:  Dodatok k poznámke Rady Európskej únie č. 16113/09 ADD 1 z dňa 27. 11. 2009, ktorý obsahuje návrh nariadenia Rady o patente Spoločenstva  – všeobecné smerovanie. In: Verejný register dokumentov Rady [právny informačný systém]. Úrad pre publikácie Európskej únie [cit. 26. 10. 2014]. Dostupné z: http://register.consilium.europa.eu/doc/srv?l=SK&f=ST%2016113%202009%20ADD%201]  [31:  JAEGER, Thomas. THE EU PATENT: CUI BONO ET QUO VADIT? Common Market Law Review [online]. In: Kluwer Law Online [online knižnica]. Kluwer Law International, s.82 [cit. 26. 10. 2014]. Dostupné z: http://www.kluwerlawonline.com/document.php?id=COLA2010004] 

[bookmark: _Toc402524203]Stanovisko C 1/09
Súdny dvor vydal očakávané stanovisko[footnoteRef:32] v marci roku 2011. Zasadil ním ranu snahe o vytvorenie európskeho patentové súdu. Poukázal na nekompatibilitu navrhovaného súdneho systému s právom EÚ. Pán Jaeger, výskumného pracovníka Inštitútu Max Planck pre duševné vlastníctvo a súťažné právo, vo svojej analýze spomínaného stanoviska uvádza, že SD EÚ vyčlenil dve podstatné chyby[footnoteRef:33] navrhovaného patentového súdu, ktoré spolu s ďalšími spôsobili, že predložený návrh Súdny dvor posúdil ako nezlučiteľný s právom EÚ.   [32:  Stanovisko Súdneho Dvora Európskej únie č. 1/09 z dňa 8. 3. 2011 [online]. In: EUR-Lex [právny informační systém]. Úrad pre publikácie Európskej únie [cit. 26. 10. 2014]. Dostupné z: http://eur-lex.europa.eu/legal-content/SK/TXT/HTML/?uri=CELEX:62009CV0001&from=EN]  [33:  JAEGER, Thomas. All back to square one? [online]. Max Planck Institute for Innovation and Competition, 2011, s.11 [cit. 26. 10. 2014]. Dostupné z: http://papers.ssrn.com/sol3/papers.cfm?abstract_id=1973518] 

Prvou z nich bolo nerešpektovanie autonómie súdneho systému Európskej únie. Navrhovaný patentový súdom bol samostatnou inštitúciou s vlastnou subjektivitou a nebol zaradený do systému súdov EÚ alebo vnútroštátnych súdov členských krajín EÚ, keďže zmluvnými stranami boli aj nečlenské krajiny EÚ. 
	Druhým dôvod je podľa pána Jaeger argument Súdneho dvoru, že navrhovaný súdny systém rozbíja existujúci súdny systém EÚ. Navrhovaný súdny systém mal obrať vnútroštátne súdy o znateľný počet prejednávaných vecí, a popri tom ich mal obrať aj o možnosť, príp. povinnosť, položiť predbežnú otázku, ktorú vnútroštátne súdy predkladajú Súdnemu dvoru za účelom dosiahnutia jednotného a záväzného výkladu práva Spoločenstva. Návrh dohody o patentovom súde neobsahoval opravný prostriedok proti porušeniu práva EÚ patentovým súdom a prípadné porušenie práva EÚ nezakladalo zodpovednosť žiadneho členského štátu EÚ.
	Súdny dvor načrtol model súdu, ktorý by bol ochotný akceptovať. Mal byť zriadený len pre členské štáty EÚ a zaradený do ich súdnych systémov so zreteľom na záväzky vyplývajúce z práva EÚ a obsahovať v sebe záruky zachovania celistvosti a autonómie súdneho systému EÚ. Súdny dvor sa zmienil o Súdnom dvore Beneluxu, ktorý je síce medzinárodným súdom, ale len pre členské štáty a mimo iné má právo, resp. povinnosť, klásť predbežnú otázku SD EÚ tam, kde je to vhodné. Pán Jaeger vo svojom výskumnom dokumente priniesol prehľadnú tabuľku[footnoteRef:34], v ktorej upozorňuje na tak podstatné rozdiely, že aj napriek snahe Komisie, Rady EÚ a zmluvných členských štátov môže nový návrh stroskotať. Patentový súd nemá na rozdiel od súdu BENELUXu špeciálne oprávnenie na svoj vznik v primárnom práve EÚ. Taktiež bude nadaný právnou mocou ucelene rozhodovať o meritórnej ako aj procesnej stránke prípadu, ktorý mu bude predložený. Súd BENELUXu je obmedzený na rozhodovanie o predbežných otázkach. Patentový súd stojí ako medzinárodný súd mimo systém vnútroštátnych súdov, súd BENELUXu spolupracuje s vnútroštátnymi súdmi Belgického kráľovstva, Holandského kráľovstva a Luxemburského vojvodstva, keďže tvorí predbežný súd v ich systéme. V neposlednom rade súd BENELUXu vykladá iba dohovor, na základe ktorého vznikol, ale patentový súd bude vykladať medzinárodný dohovor, na základe ktorého vzniká, a popri tom právo EÚ a konvenciu o udeľovaní európskych patentov. [34:  Ibidem, s. 16-17.] 

V súčasnosti sa na rýchlejšie a lacnejšie získanie patentovej ochrany vo viacerých krajinách EÚ používajú európske patenty vydané na základe Dohovoru o udeľovaní európskych patentov (Európsky patentový dohovor)[footnoteRef:35]. Európsky patent je de facto balíček vnútroštátnych patentov, pričom ich vymáhanie súdnou cestou musí prebehnúť samostatne v každej členskej krajine. Naliehavú potrebu jednotného patentového súdneho systému pre krajiny Európy prezentuje prípad Epilady, Novartis vs. J&J. Bol to spor o porušení európskeho patentu, pričom v deviatich identických prípadoch súdy v piatich rôznych krajinách rozhodli, že došlo k porušeniu a súdy v štyroch ďalších krajinách neuvideli žiadne porušenie.[footnoteRef:36] [35:  Keďže k Dohode o JPS už nepristúpili všetky krajiny EÚ, Európsky patent bol premenovaný na patent s jednotným účinkom a Európsky patentový súd na Jednotný patentový súd.]  [36:  MUSMANN, Thomas. Epilady, Novartis vs. J&J: Is there a hidden wisdom behind it? [online]. Kluwer Patent Blog, 2011 [cit. 26. 10. 2014]. Dostupné z: http://kluwerpatentblog.com/2011/01/12/epilady-novartis-vs-jj-is-there-a-hidden-wisdom-behind-it/] 

Komisia sa zabezpečila pre prípad, že by Súdny dvor EÚ vzhliadal jej návrh príliš problematický na jeho uvedenie do života. Začiatkom marca 2010 Komisia stanovila ako súčasť jedného z  bodov svojej hlavnej iniciatívy „vytvorenie jednotného patentu EÚ a osobitného patentového súdu“[footnoteRef:37]. V júli 2010 generálna advokátka Julianne Kokott vyjadrila vo svojom stanovisku[footnoteRef:38] názor, že navrhovaný medzinárodný patentový súd je nezlučiteľný s právom EÚ. To mohlo byť dôvodom, prečo už koncom roka 2010 na iniciatívu Komisie promptne zareagovalo deväť členských štátov EÚ[footnoteRef:39], ktoré vyjadrili svoje prianie vytvoriť posilnenú spoluprácu v oblasti vytvorenia jednotnej patentovej ochrany[footnoteRef:40],[footnoteRef:41]. Schválenie zmieneného návrhu Európskym parlamentom a Radou EÚ[footnoteRef:42] zabezpečilo, že Komisia pokračovala v práci na vytvorení právneho rámca jednotného súdu, aj keď bol pôvodný návrh zmietnutý zo stola a niektoré členské štáty EÚ nesúhlasili s pracovným návrhom Komisie. Dva dni po vyhlásení stanoviska č. 1/09 rozhodla Rada EÚ o posilnenej spolupráci.  [37:  Oznámenia Komisie Európa 2020, stratégia na zabezpečenie inteligentného, udržateľného a inkluzívneho  rastu z dňa 3. 3. 2010 [online]. In: EUR-Lex [právny informační systém]. Úrad pre publikácie Európskej únie, 2010, s. 13. [cit. 26. 10. 2014]. Dostupné z: http://eur-lex.europa.eu/LexUriServ/LexUriServ.do?uri=COM:2010:2020:FIN:SK:PDF]  [38:  Stanovisko generálnej advokátky Julianne Kokott č. 1/09 z dňa 2. 7. 2010 [online]. In: EPLAW Patent Blog. EPLAW Patent Blog, 2010 [cit. 26. 10. 2014]. Dostupné z: http://www.eplawpatentblog.com/2010/August/2010-07-02_Opinion_AG_FR_translation%5B1%5D.pdf]  [39:  Dánske kráľovstvo, Estónska republika, Fínska republika, Francúzska republika, Holandské kráľovstvo, Litovská republika, Luxemburské vojvodstvo, Nemecká federálna republika, Poľská republika, Slovinská republika, Spojené kráľovstvo Veľkej Británie a Severného Írska a Švédske kráľovstvo.]  [40:  Tlačová správa Európskej Komisie IP/10/1714 z dňa 14. 12. 2010 [online]. In: EUROPA [portál EÚ].  Komunikačné oddelenie Európskej komisie, 2010 [cit. 26. 10. 2014]. Dostupné z: http://europa.eu/rapid/press-release_IP-10-1714_sk.htm]  [41:  Posilnená spolupráca je inštitút EÚ upravený v čl. 20 Konsolidovaného znenia Zmluvy o Európskej únii. Je to proces použiteľný v prípade, že sa min. deväť členských štátov EÚ chce podľa ods. 1 druhého pododseku spolupracovať na „dosiahnutí cieľov Únie, ochrane jej záujmov a posilňovaní jej integračného procesu“, no existujú prekážky neprekonateľné v dohľadnej dobe, ktoré by takú činnosť znemožnili ako spoločnú činnosť všetkých členských štátov. Posilnená spolupráca umožňuje využívanie inštitúcií EÚ za účelom dosiahnutia zmienených cieľov, napr. využitie Komisie. Posilnená spolupráca zmienená v tejto práci je podľa tlačovej správy Európskej Komisie IP/10/1714 z dňa 14. 12. 2010 len druhým prípadom využitia tohto inštitútu.]  [42:  Rozhodnutie Rady EÚ č. 2011/167/EÚ z dňa 10. 3. 2011, ktorým sa povoľuje posilnená spolupráca na účely vytvorenia jednotnej patentovej ochrany. In: EUR-Lex [právny informační systém]. Úrad pre publikácie Európskej únie [cit. 26. 10. 2014]. Dostupné z: http://eur-lex.europa.eu/legal-content/SK/TXT/HTML/?uri=CELEX:32011D0167&from=SK] 

	V apríli 2011 Komisia predstavila návrhy nariadenia na implementovanie posilnenej spolupráce[footnoteRef:43], v ktorom zobrala do úvahy vyššie zmienené stanovisko Súdneho dvora. Nie je ťažké si predstaviť zdesenie ľudí, ktorí obetovali svoj čas procesu vedúcemu k politickému konsenzu o jednotnom patentovom súde a po stanovisku súdu EÚ to zrazu vyzerá tak, že proces vyjde opäť nazmar, a to keď už získali rozsiahlu politickú podporu svojho projektu, ktorá bola v minulosti ťažko dosiahnuteľná. Rozumiem, že nechceli znova začínať celý proces odznova, ale urobili najmenšie nutné zmeny, ktoré by mali stačiť na uvedenie európskeho patentového súdneho systému do prevádzky, pričom si v čo najväčšej miere chceli udržať štáty, ktoré vyjadrili svoju predošlú podporu čerstvo zrušenému návrhu. V návrhu Dohody o Jednotnom patentovom súde[footnoteRef:44] sú vylúčené nečlenské štáty EÚ a jej úprava sa vysporiadala s inštitútom predbežnej otázky Súdnemu dvoru EÚ. To je jeden z príkladov ako sú v Dohode riešené nedávne problémy. [43:  Komuniké Európskej komisie č. KOM(2011) 215, v konečnom znení, z dňa 13. 4. 2011, ktoré obsahuje návrh nariadenia Európskeho parlamentu a Rady, ktorým sa vykonáva posilnená spolupráca na účely vytvorenia jednotnej ochrany patentov. In: EUROPA [portál EÚ]. Úrad pre publikácie Európskej únie [cit. 26. 10. 2014]. Dostupné z: http://ec.europa.eu/internal_market/indprop/docs/patent/com2011-215-final_sk.pdf]  [44:  Dohovor o udeľovaní európskych patentov (Európsky patentový dohovor) z 5. októbra 1973 text v znení aktu revidujúceho článok 63 EPD zo 17. decembra 1991 a aktu revidujúceho EPD z 29. novembra 2000. Úrad priemyslového vlastníctva Slovenskej republiky [cit. 26. 10. 2014]. Dostupné z: http://www.indprop.gov.sk/swift_data/source/pdf/legislativa/medzinarodne_dohody/epd_text.pdf] 

	Posledné riešenie venované ilustrovanému problému, ktoré by zamedzilo simultánne patentové spory medzi rovnakými stranami v Európe s možnosťou rozdielnych výsledkoch, dostalo zelenú dňa 19. 2. 2013, keď predstavitelia dvadsiatich štyroch členských štátov EÚ pripojili svoje podpisy k Dohode. Neskôr sa k nim pridalo Bulharsko.
	Deň začiatku platnosti Dohody je viazaný na splnenie troch nasledujúcich podmienok, pričom dňom platnosti Dohody bude najneskorší deň stanovený ktoroukoľvek z troch nasledujúcich podmienok po tom, ako budú všetky tri splnené.[footnoteRef:45] Podmienka, že Dohoda sa stane platnou 1. 1. 2014 bola ku dňu odovzdania práce splnená. Druhou podmienkou je účinnosť zmien a doplnenia nariadenia EÚ č. 1215/2012, o právomoci a o uznávaní a výkone rozsudkov v občianskych a obchodných veciach. Jej splnenie bolo ošetrené nariadením 542/2014[footnoteRef:46], účinným sa stalo v máji 2014 ale jeho zmeny od 10. 1. 2015[footnoteRef:47]. Zmeny nariadenia EÚ č. 1215/2012 podrobne analyzoval pán Mišúr.[footnoteRef:48] Tretia podmienka je ratifikácia Dohody trinástimi zmluvnými členskými štátmi. K dátumu odovzdania práce je ratifikácia trinástimi ZČŠ je v nedohľadne. Ku dňu odovzdania tejto práce uložili listinu o ratifikácii Dohody o JPS na Generálnom sekretariáte Rady Európskej únie (ďalej len ako „depozitár“) iba nasledujúce zmluvné členské štáty[footnoteRef:49]: [45:  čl. 89 ods. 1 Dohody]  [46:  Nariadenie Európskeho parlamentu a Rady (EÚ) č. 542/2014 z 15. mája 2014, ktorým sa mení nariadenie (EÚ) č. 1215/2012, pokiaľ ide o pravidlá, ktoré sa majú uplatniť s ohľadom na Jednotný patentový súd a Súdny dvor Beneluxu. In: EUR-Lex [právny informační systém]. Úrad pre publikácie Európskej únie [cit. 26. 10. 2014]. Dostupné z: http://eur-lex.europa.eu/legal-content/SK/TXT/HTML/?uri=CELEX:32014R0542&from=EN]  [47:  Nariadenie 542/2014, čl. 2.]  [48:  MIŠÚR, Peter. Komise dokončila právní rámec pro jednotnou evropskou patentovou ochranu. Obchodněprávní revue [online]. 2013, roč. 9, č. 4, s. 261. Nakladatelství C. H. Beck. ISSN 1213-5313. Dostupné z: https://www.beck-online.cz/bo/document-view.seam?documentId=nrptembrgnpw64s7hfpxg5dsl4zdmmi&groupIndex=0&rowIndex=0]  [49:  Unitary patent – ratification progress. European Commission [online]. In: EUROPA [portál EÚ]. Úrad pre publikácie Európskej únie [cit. 26. 10. 2014]. Dostupné z: http://ec.europa.eu/internal_market/indprop/patent/ratification/index_en.htm] 

	Podmienka ratifikácie trinástimi zmluvnými členskými štátmi stanovená je vzhľadom na vývoj vedúci k Dohode odvážna. Ratifikácia bola častokrát povestným kameňom úrazu u dohôd zmienených v predchádzajúcej kapitole. Za ilustračný príklad môže poslúžiť Dohovor o  patente Spoločenstva pre spoločný trh z roku 1975. Ku dňu odovzdania práce sa zmienený Dohovor stále nedočkal ratifikácie časťou svojich zmluvných štátov, z ktorých sú niektoré[footnoteRef:50] ZČŠ Dohody. Odhad najskoršieho dátumu začiatku fungovania Jednotného patentového súdu bol prípravným výborom presunutý na koniec roka 2015.[footnoteRef:51] Po toľkých neúspešných pokusoch o vytvorenie medzinárodného patentového súdu je otázne, či Jednotný patentový súd vôbec vznikne. [50:  Dánske kráľovstvo ratifikovalo Dohodu, Írska republika ju ku dňu odovzdania tejto diplomovej práce neratifikovala a Španielsko ju nepodpísalo.]  [51: Fifth meeting of the Preparatory Committee 18 March 2014. The Preparatory Committee [online]. Unified Patent Court, © 2013 [cit. 26. 10. 2014]. Dostupné z: http://www.unified-patent-court.org/news/73-fifth-meeting-of-the-preparatory-committee-18-march-2014] 

[bookmark: __RefHeading__2315_1997203482][bookmark: _Toc402524206]Charakter
Dohoda je písomnou polootvorenou normotvornou mnohostrannou medzinárodnou zmluvou s dobou trvania neurčitou[footnoteRef:52]. Jediné pôvodné vyhotovenie Dohody je v písomnej podobe v troch jazykoch – anglickom, francúzskom a nemeckom – pričom každá verzia je rovnako autentická.[footnoteRef:53] Ostatné znenia dohody sú vyhotovené v ďalších úradných jazykoch zmluvných členských štátov a majú štatút oficiálneho znenia, ale ak by došlo k nezrovnalostiam, má pôvodné vyhotovenie prednosť.[footnoteRef:54] Ako už bolo zmienené, zmluvnými stranami Dohody je dvadsaťpäť štátov. Je to zmluva polootvorená; podmienkou prístupu k zmluve je členstvo štátu v EÚ, pre všetky ostatné krajiny je zatvorená.[footnoteRef:55] Cieľ Dohody je uvedený v jej úvode. Je ním vytvorenie centralizovaného patentového súdneho systému, ktorý by aplikoval jednotné patentové právo pre svoje zmluvné členské štáty, čím by prispel k zrýchleniu patentových konaní a vďaka jednotnému výkladu k vyššej miere právnej istoty. [52:  čl. 86 Dohody]  [53:  čl. 88 ods. 1 Dohody]  [54:  čl. 88 ods. 2 Dohody]  [55:  čl. 84 ods. 4 Dohody] 

[bookmark: _Toc401787206][bookmark: __RefHeading__2317_1997203482][bookmark: _Toc402524207]Štruktúra textu
[bookmark: _GoBack]Dohoda obsahuje text samotnej dohody a dvoch príloh. Text Dohody sa skladá z úvodu, piatich častí, rozdelených do príslušných kapitol a osemdesiatich šiestich článkov, a podpisov predstaviteľov ZČŠ. Prílohu I tvorí Štatút Jednotného patentového súdu. Skladá sa zo šiestich kapitol, ktoré sú rozčlenené do príslušných oddielov a tridsiatich ôsmich článkov. Prílohu II Dohody tvorí rozdelenie vecí v rámci ústrednej divízie medzi jednotlivé sekcie ústrednej divízie.


[bookmark: _Toc401787207][bookmark: __RefHeading__2319_1997203482][bookmark: _Toc402524208]Postoje krajín EÚ, ktoré nepodpísali Dohodu o jednotnom patentovom súde
Pri prezeraní textu Dohody si pozorný čitateľ všimne, že podpisy predstaviteľov niektorých členských krajín EÚ v nej chýbajú. Predstavitelia troch z dvadsiatich ôsmich členských krajín EÚ ju ku dňu odovzdania diplomovej práce nepodpísali. Sú to predstavitelia Chorvátskej republiky, Španielskeho kráľovstva a Poľskej republiky. Ich postoje priblížim v nasledujúcich oddieloch.
[bookmark: _Toc401787208][bookmark: __RefHeading__2321_1997203482][bookmark: _Toc402524209]Chorvátska republika
Dôvod, prečo Chorvátsko nepodpísalo Dohodu 19. 2. 2013 bol prostý. Chorvátska republika sa stala členom EÚ až 1. 7. 2013[footnoteRef:56], teda necelých päť mesiacov po jej podpise ostatnými ZČŠ, a teda v deň podpisu Dohody nespĺňala podmienky pre prístup k Dohode.  Ku dňu odovzdania práce k nej stále nepristúpila. [56:  Croatia joins the EU. EUROPA – EU NEWSROOMS [online]. In: EUROPA [portál EÚ].  Komunikačné oddelenie Európskej komisie [cit. 26. 10. 2014]. Dostupné z: http://europa.eu/newsroom/highlights/special-coverage/croatia-joins-eu/index_en.htm] 

[bookmark: _Toc401787209][bookmark: __RefHeading__2323_1997203482][bookmark: _Toc402524210]Španielske kráľovstvo
Španielske kráľovstvo aktívne brojí proti patentovému balíčku najmä kvôli skutočnosti, že španielsky jazyk nie je oficiálnym jazykom patentu s jednotným účinkom, a to napriek faktu, že nimi sú anglický, francúzsky a nemecký jazyk. Nie je ochotné pripustiť, že by oficiálnymi jazykmi boli zmienené jazyky a zároveň medzi ne nepatril španielsky jazyk. Španielske kráľovstvo predkladá dve možnosti ako vyriešiť situáciu. Chce buď urobiť zo všetkých jazykov EÚ oficiálne jazyky patentu s jednotným účinkom, alebo ponechať anglický jazyk ako jediný oficiálny jazyk.
Španielskom zaútočilo na patentový balíček na pôde EÚ troma žalobami. V prvej[footnoteRef:57] Španielsko žaluje Európsky parlament a Radu EÚ. Žiada prehlásiť Nariadenia 1257/2012 za neplatné. Druhá žaloba[footnoteRef:58] smeruje proti Rade EÚ. Španielsko v žalobnom petite okrem iného požaduje zrušiť Nariadenie 1260/2012. [57:  Žaloba podaná 22. marca 2013 - Španielske kráľovstvo/Európsky parlament a Rada Európskej únie (vec C-146/13). In: Curia [zbierka rozhodnutí Súdneho dvora]. Úrad pre publikácie Európskej únie [cit. 26. 10. 2014]. Dostupné z: http://curia.europa.eu/juris/document/document.jsf?text=&docid=137928&pageIndex=0&doclang=sk&mode=req&dir=&occ=first&part=1&cid=197732]  [58:  Žaloba podaná 22. marca 2013 - Španielske kráľovstvo/Rada Európskej únie (vec C-147/13). In: Curia [zbierka rozhodnutí Súdneho dvora]. Úrad pre publikácie Európskej únie [cit. 26. 10. 2014]. Dostupné z: http://curia.europa.eu/juris/document/document.jsf?text=&docid=137924&pageIndex=0&doclang=sk&mode=req&dir=&occ=first&part=1&cid=279995] 

Tretím prípadom boli spojené žaloby Španielska a Talianskej republiky. Domáhali sa nimi neplatnosti rozhodnutia povoľujúceho posilnenú spoluprácu[footnoteRef:59]. V apríli 2013 ich Súdny dvor zamietol.[footnoteRef:60] [59:  Posilnená spolupráca je načrtnutá v druhom odseku podkapitoly 2.1 diplomovej práce. Vybrané udalosti, ktoré jej predchádzali, sú priblížené v druhej kapitole diplomovej práce.]  [60:  Rozhodnutie SD EÚ, spojené veci C-274/11 a C-295/11, ods. 96.] 

Španielsko pôsobí na vývoj patentového systému tým, že naňho útočí. Je nevďačným betatesterom odolnosti Jednotného patentového súdu pre zmluvné členské štáty. To je z hľadiska vývoja systému vynikajúce. Čo JPS nezabije, to ho posilní..
[bookmark: _Toc401787210][bookmark: __RefHeading__2325_1997203482][bookmark: _Toc402524211]Poľská republika
[bookmark: _Toc402524212]Právna stránka
Z právneho hľadiska je jedinou podmienkou pristúpenia k Dohode členstvo v EÚ. Poľská republika je krajinou EÚ, a preto je jej Dohoda stále otvorená[footnoteRef:61]. Z pohľadu medzinárodného práva tak neexistuje relevantný dôvod brániaci podpísaniu Dohody. Nezhody s poľským vnútroštátnym právom môžu vyriešiť iba Poliaci prispôsobením svojej právnej úpravy k Dohode. Je nepravdepodobné, že by sa menila Dohoda tak aby bola v súlade s Poľským právom. [61:  Press release 6590/13 PRESSE 61: Signing of the Unified Patent Court agreement. Council of the European Union [online]. In: Verejný register dokumentov Rady [právny informačný systém]. Úrad pre publikácie Európskej únie [cit. 26. 10. 2014]. Dostupné z: http://www.consilium.europa.eu/uedocs/cms_data/docs/pressdata/en/intm/135593.pdf] 

Pozícia Poľskej republiky sa podstatne líši od ostatných krajín, ktoré sú v posledných rokoch viac-menej konzistentné vo svojich postojoch k Dohode. Od zmluvných členských štátov[footnoteRef:62] sa postoj Poľska odlišuje jeho počiatočnou podporou Dohody, ktorá sa v druhej polovici roku 2012 a začiatkom roku 2013 rýchlo vytrácala, až to vyvrcholilo v roku 2013, keď ju Poľsko odmietlo podpísať. Jeho predstavitelia odložili podpis Dohody poukazujúc na potrebu vykonania zmien vo svojej vnútroštátnej legislatíve.[footnoteRef:63] Obdobný postup zvolila aj Bulharská republika, ktorá však 5. 3. 2013 skutočne pripojila svoj podpis k pôvodným signatárom. Poľská republika ku dňu odovzdania diplomovej práce podpis svojho predstaviteľa nepripojila. Od Španielska sa líši tým, že neprejavuje aktívnu snahu o likvidáciu patentového balíčka podávaním žalôb u Súdneho dvora. Čo viedlo Poľsko k zaujatiu pozície pozorovateľa nie sú právne prekážky. Okolnosti vedúce k strate podpory Dohody je preto nutné hľadať v inej ako rýdzo právnej sfére. [62:  T. j. štátov, ktoré už podpísali Dohodu o JPS.]  [63:  MIŠÚR, op. cit.,  s. 261.] 

[bookmark: _Toc402524213]Správa Deloitte LLP
Za účelom preskúmania socio-ekonomických dopadov prístupu k Dohode o JPS si Ministerstvo financií Poľskej republiky objednalo od spoločnosti Deloitte LLP vypracovanie správy[footnoteRef:64] o potencionálnom dopade podpisu Dohody o JPS na ekonomiku Poľskej republiky. Správa Deloitte bola publikovaná v októbri 2012. Analyzuje a porovnáva dve varianty – Poľská republika sa buď nepripojí k Dohode (variant 0) alebo sa k nej pripojí, ratifikuje ju a zriadi si miestnu divíziu (variant 1). Variant 0 predpokladá pokračovanie používania európskych patentov, variant 1 vychádza z používania európskeho patentu a patentu s jednotným účinkom na území Poľska.[footnoteRef:65] [64:  Analysis of prospective economic effects related to the implementation of the system of unitary patent protection in Poland. Deloitte LLP [online]. Urad RS za intelektualno lastnino [cit. 26. 10. 2014]. Dostupné z: http://www.uil-sipo.si/uploads/media/UPP-Analiza-PL.pdf]  [65:  Deloitte LLP, 2012, op. cit., s. 4.] 

Správa na základe zistených skutočností predpokladá, že vďaka možnosti 1 by došlo k získaniu o 0,7 miliardy PLN do dvadsiatich rokov a o 1,3 miliardy PLN do tridsiatich rokov viac ako pri možnosti 0. Druhou stránkou mince sú náklady. Uplatnenie možnosti 1 by stálo o 53 miliárd PLN v časovom horizonte dvadsiatich rokov a o 79,4 miliárd PLN v časovom horizonte tridsiatich rokov viac ako keby Poľská republika zostala pri možnosti 0. Celkovo by tak pristúpením k Dohode a zriadením miest. div. stratila 52,3 miliárd PLN v časovom horizonte dvadsiatich rokov a 78,1 miliardy PLN v časovom horizonte tridsiatich rokov. Výsledok správy hovorí v prospech nepristúpenia k Dohode.[footnoteRef:66] [66:  Ibidem, s. 6.] 

Problematika ekonomickej stránky spočíva v špecifikách poľského trhu s duševným vlastníctvom. V roku 2013 bolo z celkového počtu 265 690 prihlášok európskeho patentu podaných iba päťstodesať prihlášok z Poľskej republiky, čo predstavuje približne 0,19% z celkového počtu prihlášok za zmienený rok.[footnoteRef:67] Z extrémne nízkeho počtu prihlášok z Poľskej republiky sa dá vyvodiť, že Poliaci prejavujú minimálny záujem o získanie patentovej ochrany naraz vo viacerých európskych krajinách. Argument o zlacnení medzinárodných patentov v Európe preto nepredstavuje pre Poliakov prínos, keďže ich takmer nevyužívajú. Naopak, patent s jednotným účinkom predstavuje zásadnú zmenu poľského trhu, keďže patent by bol udeľovaný plošne aj pre tých majiteľov patentov, ktorí doteraz neprejavovali záujem o poľský trh duševného vlastníctva. Sprístupnenie patentovej ochrany v Poľskej republike znížením poplatkov za získanie a jej udržiavanie pre zahraničných záujemcov o Európsky patent môže znamenať nárast zahraničných patentov[footnoteRef:68], čo by zvýšilo náklady domácim výrobcov o licenčné poplatky pre zahraničných majiteľov patentov a preklady zahraničných patentov, ktoré viac než pravdepodobne nebudú udeľované v poľskom jazyku.[footnoteRef:69] [67:  European Patent Office - European patent filings 2004-2013 per country of residence of the first named applicant [cit. 25.5.2014]. Dostupné z: http://documents.epo.org/projects/babylon/eponet.nsf/0/81C286538415D9FCC1257C9100430AE4/$File/European_patent_filings_by_country_of_origin_2004_2013.xlsx]  [68: ŁAZEWSKI, Marek. Whatever happened to Polish support for Unified Patent Package. International Association  for the Protection of Intellectual Property [cit. 26. 10. 2014]. Dostupné z: https://www.aippi.org/enews/2013/edition30/Marek_Lazewski.html]  [69:  SZCZEPANOWSKA, Krystyna. Is Poland still enthusiastic about UPC? [online]. Kluwer Patent Blog [cit. 26. 10. 2014]. Dostupné z: http://kluwerpatentblog.com/2013/01/31/is-poland-still-enthusiastic-about-upc/] 

Obe možnosti predpokladajú, že patent s jednotným účinkom nebude implementovaný len štvoricou štátov EÚ. Pani Zadawska napadla zmienený predpoklad. Za najpravdepodobnejšiu alternatívu označila situáciu, kedy patent s jednotným účinkom nebude implementovaný aj v iných štátoch EÚ. Poukázala na potencionálnu chybu Správy Deloitte. Tá pracuje s krajnými možnosťami a výskyt takých extrémov je podľa paní Zadawskej v praxi menej pravdepodobný ako výskyt menej extrémnych alternatív.[footnoteRef:70] [70:  ZADAWSKA, Zofia. The unitary patent protection – a voice in the discussion from the Polish perspective. International Review of Intellectual Property and Competition Law [online]. 2014, Vol. 45, No. 4 s. 395 [cit. 26. 10. 2014]. DOI: 10.1007/s40319-014-0204-0. Dostupné z: http://download.springer.com/static/pdf/457/art%253A10.1007%252Fs40319-014-0204-0.pdf?auth66=1414817553_ef0a6a5bd89a454c54f23232e6e282c7&ext=.pdf] 

Obe hypotézy sú porovnané z pohľadu dvadsaťročnej a tridsaťročnej perspektívy. Obe perspektívy sa zakladajú na úvahe, že prechodné obdobia Dohody a nariadení patentového balíčku nebudú predlžované, t. j. správa počíta s tým, že dvanásťročným prechodným obdobím pre nariadenia patentového balíčku a sedemročným prechodným obdobím pre Dohodu.[footnoteRef:71] Pani Zadawska napadla aj tieto body. Tvrdí, že dvadsaťročná rovnako ako tridsaťročná perspektíva je stále perspektívou so strednodobým horizontom. Podľa nej je nevyvrátiteľné, že náklady pri vytváraní Jednotného patentového súdu ako zaistenie budov, tréning sudcov a i. prevýšia jeho počiatočný finančný prínos. Jeho finančný prínos sa má prejaviť až v dlhodobom horizonte, napr. po päťdesiatich rokoch.[footnoteRef:72] [71:  Deloitte LLP, 2012, op. cit., s. 3. a s. 29.]  [72:  ZADAWSKA, 2014, op. cit., s. 395.] 

Finančný prínos z podielu na zdrojoch príjmu Jednotného patentového súdu nemá byť jediným prínosom štátom, ktoré sa na ňom podieľajú. Zvýšený počet patentov by Poliakov mohol prinútiť byť vynaliezavejšími namiesto lacného imitovania produktov bez patentovej ochrany v Poľskej republike, čo by mohlo (neexistuje žiadna záruka) nasmerovať Poľsko na cestu vývoja moderných technológii aj za cenu väčších nákladov poľskej ekonomiky.[footnoteRef:73] Vďaka ľuďom ako pani Zadawska má miestna divízia v Poľsku stále, aj keď momentálne veľmi malú, šancu. [73:  Ibidem, s. 397.] 



[bookmark: _Toc401787211][bookmark: __RefHeading__2327_1997203482][bookmark: _Toc402524214]Miestna divízia Jednotného patentového súdu
Jednotný patentový súd je súdnym systémom s dvoma inštanciami. Skladá sa z prvej inštancie – Súdu prvého stupňa, druhej inštancie – Odvolacieho súdu a kancelárie.[footnoteRef:74] Miestna divízia je súčasťou Súdu prvého stupňa vedľa ústrednej a regionálnej divízie.[footnoteRef:75] Štruktúra JPS je znázornená v nasledujúcej schéme: [74:  čl. 6 ods. 1 Dohody o JPS]  [75:  čl. 7 ods. 1 Dohody o JPS] 

· Jednotný patentový súd
· Súd prvého stupňa
· ústredná divízia
· regionálna divízia
· miestna divízia
· Odvolací Súd
· kancelária
Miestna divízia je prejavom decentralizácie Súdu prvého stupňa. Je de facto miestnym oddelením Súdu prvého stupňa sui generis. Od zvyšných divízii sa odlišuje najmä svojimi právomocami a zložením senátov. Právomoci aj senáty miest. div. priblížim v nasledujúcich podkapitolách. Medzi modelmi patentových súdov zmienených v kapitole 1 takmer nemá obdobu. Najbližšie sa k nej približuje regionálna divízia EPLA. Aj medzi nimi existujú rozdiely. Regionálna divízia EPLA mohla byť vytvorená jedným alebo viacerými štátom. Na rozdiel od nej miest. div. neposkytuje možnosť výberu svojho zriadenia jedným alebo viacerými zmluvnými členskými štátmi. Ak je miest. div. zriaďovaná, musí byť zriadená práve jedným zmluvným členským štátom. Zriaďovaniu miest. div. sa podrobnejšie venujem v nasledujúcej podkapitole.
[bookmark: _Toc401787212][bookmark: _Toc402524215]Vznik a zánik
[bookmark: _Toc402524216]Zriadenie
K jednému z rozdielov medzi divíziami Jednotného patentového súdu dochádza už pri zriaďovaní miestnej divízie. Dohoda o Jednotnom patentovom súde, ani akýkoľvek iný účinný, či platný právny dokument k 1. 1. 2014 priamo nezakladá miestnu divíziu. Miest. div. sa spolu s regionálnou divíziou odlišuje od ústrednej divízie tým, že sú obe zriaďované na žiadosť jedného, resp. viacerých zmluvných členských štátov, ústredná divízia je priamo zriadená Dohodou. Úprava vzniku miestnej divízie sa nachádza v texte Dohode, Prílohe I Dohody a rokovacom poriadku Správneho výboru. Predpokladom začatia procesu vedúceho k zriadeniu miest. div. je aktívna legitimácia určitého subjektu podať návrh o zriadenie miest. div. a existencia adresáta takého úkonu. Zmluvný členský štát je oprávnený podať žiadosť o zriadenie miestnej divízie, resp. dodatočnej miestnej divízie, v súlade so štatútom. Rozdiel medzi miestnymi divíziami a dodatočnými miestnymi divíziami je len pri ich zriaďovaní a v ich počte. Ktorýkoľvek ZČŠ je oprávnený vytvoriť jednu miestnu divíziu bez akýchkoľvek obmedzení. Dodatočné miestne divízie v jednom ZČŠ môžu byť maximálne tri. Najvyšší možný počet miestnych divízií v jednom ZČŠ (MD spolu s dodatočnými MD) je štyri. Podmienkou zriadenia každej dodatočnej miestnej divízie je sto začatých patentových vecí za kalendárny rok v priebehu troch po sebe idúcich rokoch pred dňom.[footnoteRef:76] ZČŠ môže zriadiť miestnu divíziu výlučne len na svojom území.[footnoteRef:77] [76:  čl. 7 ods. 3 a 4 Dohody o JPS]  [77:  Ibidem.] 

	Adresát úkonu nie je priamo označený v hlavnom texte Dohody. Ako som už vyššie uviedol, jej text je stanovuje, že žiadosť ZČŠ o zriadenie miest. div. musí byť v súlade so štatútom, ktorý je definovaný[footnoteRef:78] ako štatút súdu uvedený v Prílohe I Dohody. Adresátom žiadosti je predseda správneho výboru.[footnoteRef:79] Výslovne stanovená obsahová náležitosť žiadosti je uvedenie sídla.[footnoteRef:80] V záujme zjednodušenia administratívy v krajinách EÚ by bolo vhodné, aby správny výbor vytvoril jednotný formulár pre žiadosť, ktorým by uľahčil prácu nielen členským štátom, ale aj sebe pri ich spracovaní. Formulár by vyriešil prípadné problémy spôsobené absenciou ďalších dokumentov, ktoré by stanovili náležitosti žiadosti, či už jej formy alebo obsahu. O zriadení miest. div. na základe vyššie uvedenej žiadosti rozhoduje[footnoteRef:81] správny výbor, pričom počet hlasov potrebných pre rozhodnutie správneho výboru v prípade zmienenej žiadosti je trojštvrťová väčšina[footnoteRef:82]. Náležitosti rozhodnutia budú pravdepodobne regulované rokovacím poriadkom správneho výboru. Rokovací poriadok, podobne ako samotný výbor, v dobe písania tejto práce ešte neexistuje. [78:  čl. 2 písm. i) Dohody o JPS]  [79:  čl. 18 ods. 1 Štatútu]  [80:  čl. 18 ods. 1 veta druhá Štatútu]  [81:  čl. 18 ods. 2 Štatútu]  [82:  čl. 12 ods. 3 Dohody o JPS] 

[bookmark: _Toc402524217]Financovanie
Na zriadenie a prevádzku divízie sú okrem existencie právomoci a relevantného procesu  zriaďovania potrebné dostatočné finančné prostriedky, priestory a personál. Priestory a administratívny personál poskytne ZČŠ – zriaďovateľ miestnej divízie[footnoteRef:83]. Tieto položky majú odradiť ZČŠ od pokusov o zriadenie nadbytočných miestnych divízii. Náklady súdu majú síce byť hradené z rozpočtu súdu[footnoteRef:84], ale prvotné financie potrebné na zriadenie súdu majú aj tak poskytnúť zmluvné členské štáty k dátumu nadobudnutia platnosti Dohody[footnoteRef:85]. Tie zmluvné členské štáty, ktoré k Dohode pristúpili pred jej platnosťou alebo ju ratifikovali, majú taktiež svojimi príspevkami financovať JPS počas prechodného obdobia siedmich rokov[footnoteRef:86]. Sú stanovené dve mechanizmy výpočtu príspevku[footnoteRef:87], ani jeden však výslovne nestanovuje povinnosť zriaďovateľovi miest. div. poskytnúť extra finančné prostriedky. Po skončení prechodného obdobia, či už bude trvať sedem alebo max. štrnásť rokov, samotný text Dohody vyslovuje na prvý pohľad optimistický predpoklad finančnej nezávislosti Jednotného patentového súdu[footnoteRef:88], prípadné negatívne výkyvy pokryjú zmluvné členské štáty[footnoteRef:89]. Finančná nezávislosť by samozrejme znamenala presun finančného bremena vedenia miest. div. zo zmluvných členských štátov na súd. Podľa môjho názoru dospel k tomuto predpokladu na základe právomoci viesť konania súvisiace s rozhodnutiami EPO pri plnení úloh v čl. 9 nariadenia 1257/2012[footnoteRef:90]. Touto právomocou preberie rozsiahlu agendu úspešnej EPO. [83:  čl. 37 ods. 1, druhý odsek Dohody o JPS]  [84:  čl. 37 ods. 1 Dohody o JPS]  [85:  čl. 37 ods. 2 Dohody o JPS]  [86:  Čl. 37 ods. 3 Dohody o JPS. Správny výbor môže predĺžiť prechodné obdobie o ďalších sedem rokov v súlade s ustanovením čl. 83 ods. 8 Dohody o JPS.]  [87:  čl. 37 ods. 3 Dohody o JPS]  [88:  čl. 37 ods. 4, veta prvá Dohody o JPS]  [89:  čl. 36 ods. 4 Dohody o JPS]  [90:  čl. 32 ods. 1 písm. i) Dohody o JPS] 

[bookmark: _Toc402524218]Zrušenie
Obdobným spôsobom, ako je spôsob opísaným v prvom odseku tejto podkapitoly, sa zriaďovateľ zmluvného členského štátu dosiahne zrušenie miestnej divízie. Žiadosť podá správnemu výboru. Náležitosťami rozhodnutia správneho výboru sú dátum zániku miest. div. a dátum, od ktorého nie je možné predkladať miest. div. nové veci k prejednaniu.[footnoteRef:91] Odo dňa zrušenia miest div. budú jej sudcovia priradený k centrálnej divízii spolu s neuzavretými vecami a celou dokumentáciou MD[footnoteRef:92], aby mohli pokračovať na  vyriešení neuzavretých vecí bez zbytočných prieťahov spôsobených napr. zmenou sudcov a ich oboznámenia s prebiehajúcim prípadom. [91:  čl. 18 ods. 3 Štatútu]  [92:  čl. 18 ods. 4 Štatútu] 

[bookmark: _Toc401787213][bookmark: __RefHeading__2331_1997203482][bookmark: _Toc402524219]Jurisdikcia
Medzinárodná právomoc miestnej divízie ako súčasti Jednotného patentového súdu je stanovená Dohodou v súlade s nariadením 1257/2012, alebo Lugánskym dohovorom.[footnoteRef:93] [93:  čl. 34 a čl. 2 písm. e) Dohody o JPS] 

V prípade, že by zmluvný členský štát zriadil miestnu divíziu a podieľal sa na zriadení regionálnej divízie spolu s ďalšími ZČŠ a vec by spadala do jurisdikcie obidvoch divízii, je výber divízie v dispozícii navrhovateľa.
	Podobne je príslušnosť či právomoc ktorejkoľvek divízie Súdu prvého stupňa je v dispozícii účastníkov. Dohoda im ponecháva možnosť na základe vzájomného konsenzu zvoliť ľubovoľnú divíziu na podanie návrhu o veciach uvedených v čl. 32 ods. 1 písm. a) až h).[footnoteRef:94]  [94:  čl. 33 ods. 7 Dohody o JPS] 

[bookmark: _Toc401787214][bookmark: __RefHeading__2333_1997203482][bookmark: _Toc402524220]Ratione materiae
Miestna divízia má v rámci výlučnej právomoci Jednotného patentového súdu[footnoteRef:95] právomoc v konaniach[footnoteRef:96]: [95:  čl. 32 Dohody o JPS]  [96:  V zmysle čl. 33 ods. 1  Dohody o JPS.] 

· „o skutočných alebo hroziacich porušeniach patentov a dodatkových ochranných osvedčení a súvisiacej obhajobe vrátane vzájomných návrhov týkajúcich sa licencií“[footnoteRef:97] [97:  čl. 32 ods. 1 písm a) Dohody o JPS] 

· „o predbežných a ochranných opatreniach a súdnych príkazoch“[footnoteRef:98] [98:  čl. 32 ods. 1 písm c) Dohody o JPS] 

· „o náhradu škody alebo zadosťučinenie vyplývajúce z predbežnej ochrany na základe uverejnenej európskej patentovej prihlášky“[footnoteRef:99] [99:  čl. 32 ods. 1 písm. f) Dohody o JPS] 

· „súvisiacich s využívaním vynálezu pred udelením patentu alebo nadobudnutím práva na základe predchádzajúceho využívania vynálezu“[footnoteRef:100] [100:  čl. 32 ods. 1 písm. g) Dohody o JPS] 

· „o úhradu za licencie na základe článku 8 nariadenia 1257/2012“[footnoteRef:101] [101:  čl. 32 ods. 1 písm. h) Dohody o JPS] 

Keďže miest. div. má ako súčasť Súdu prvého stupňa výlučnú právomoc, dalo by sa predpokladať, že bude mať aj „nevýlučnú“ príslušnosť. Dohoda prenecháva právomoc vo veciach, ktoré nepatria do výlučnej právomoci Jednotnému patentovému súdu, vnútroštátnym súdom zmluvných členských štátov.[footnoteRef:102] Vyššie vymenované kompetencie miest. div. tvoria iba časť výlučných kompetencií SPS. [102:  čl. 32 ods. 2 Dohody o JPS] 

Vzájomné návrhy v režime čl. 33 ods. 3
Ak je vedené konanie podľa čl. 32 ods. 1 písm. a), napadnutý sa môže brániť konaním smerujúcim k získaniu rozhodnutia súdu o neplatnosti patentu[footnoteRef:103], keďže neplatný patent z podstaty veci nemôže byť porušený. Po podaní protinávrhu má miestna divízia na výber z troch alternatív[footnoteRef:104]. Prvá alternatíva oprávňuje miestnu divíziu rozhodnúť sa, že povedie obe konania[footnoteRef:105]. Dohoda je prikazuje, aby požiadala predsedu Senátu prvého súdu o pridelenie technicky kvalifikovaného sudcu. Tento typ jednaní je domáci Anglicku. Výhodou je, že . Nevýhodu vidím v čakaní na pridelenie technicky kvalifikovaného sudcu a zvýšeniu počtu sudcov na štyroch. [103:  čl. 33 ods. 3 Dohody o JPS]  [104:  čl. 33 ods. 3 písm. a) až c) Dohody o JPS]  [105:  Konanie o porušení a konanie o prehlásení patentu za neplatný.] 

Druhá alternatíva umožňuje miest. div. ponechať si  konanie o porušení a postúpiť návrh na zrušenie ústrednej divízií. Konanie o porušení môže prerušiť a počkať na rozhodnutie o patente alebo v ňom môže pokračovať. Popísaný postup sa uplatňuje napr. vnútroštátnymi súdmi Spolkovej republiky Nemecko. V prípade, že pokračuje v konaní o porušení patentu, dôjde k súbehu konaní o tom istom patente, pričom konanie o . Popísaný jav sa nazýva bifurkácia[footnoteRef:106]. Bifurkácia môže spôsobiť, že dôjde k rozhodnutiu o porušení patentu a jeho výkonu. To spôsobí nemožnosť používať patentové riešenie stranou, ktorá porušila patent, čo môže viesť k bankrotu, len aby o nejakú dobu neskôr centrálna divízia prehlásila patent za neplatný a predchádzajúceho rozhodnutie za neplatné ex tunc. Porušiteľ teraz už neplatného patentu nevymôže škodu od majiteľa patentu, pretože ten konal na základe platného rozhodnutia súdu. Dôsledkom ilustračného príkladu by bolo zhoršenie podnikateľského prostredia. Výhodou bifurkácie, že o porušení patentu bude rozhodnuté rýchlejšie, napr. v Spolkovej republike Nemecko až o päť až šesť mesiacov pred rozhodnutím o vyhláseniu patent za neplatný vďaka tomu, že vznikajú špecializované senáty na konania o porušení a konania o vyhlásení neplatnosti patentu.[footnoteRef:107] [106:  The Unified Patent Court: help or hindrance? European Scrutiny Committee. House of Commons [online]. The Stationery Office Limited, Londýn, Spojené kráľovstvo, vyd. 3. 5. 2012, s. 19 [cit. 26. 10. 2014]. ISBN 978-0-215-04418-1. Dostupné z: http://www.publications.parliament.uk/pa/cm201012/cmselect/cmeuleg/1799/1799.pdf]  [107:  SULTAN, Nadiya. Designing the UPS – Looking back to move ahead. IPO facto [online]. Intellectual Property Office, 2013 [cit. 26. 10. 2014]. Dostupné z: http://www.ipo.gov.uk/blogs/ipofacto/tag/bifurcation/] 

Výhodou je, že o porušení budú rozhodovať skúsenejší právnický kvalifikovaný sudcovia a rýchlejšie získanie rozhodnutia vo veci porušenia patentu. Prichádza však s cenou preťažovania centrálnej divízie, ktorá by okrem vlastnej agendy musela riešiť aj agendu, v ktorej by mali byť miest. div. schopné rozhodovať. Ak nie je jeden z úradných jazykov EPO materinským jazykom domácej strany sporu, tak prenesením veci k centrálnej divízií príde o výhodu vedenia konania pred miestnou divíziou v materinskom jazyku, čím sa jej zvýšia náklady konania.
Treťou alternatívou je postúpenie celej veci na rozhodnutie ústrednej divízii. Dohoda vyžaduje súhlas účastníkov. Dôsledkom by mohlo byť spojenie pozitív vedenia sporu len jednou divíziou z prvej alternatívy a skúsenejších sudcov centrálnej divízie z druhej alternatívy s ešte väčším preťažením centrálnej divízie ako v druhej alternatíve a možného navýšenia nákladov konania za preklady.
Tieto alternatívy sú kompromisným riešením rozdielnych vnútroštátnych patentových tradícií. Za ich pozitívnu stránku považujem výslednú flexibilitu pri rozhodovaní o vedení konaní o porušení a o prehlásení neplatnosti, ktorou poskytujú senátom miest. div. priestor k využitiu skúsenosti svojich sudcov z rôznych krajín s rozdielnymi spôsobmi vedenia sporov. 
Negatívum týchto alternatív vychádza z tých istých vlastností alternatív ako ich pozitívna stránka. Výber vykonáva príslušný senát miest. div., a na prvý pohľad by sa mohlo zdať, že negatívom je právna neistota, či sa senát miest. div. rozhodne použiť bifurkáciu, t. j. úprava bifurkácie v Dohode môže na prvý pohľad pôsobiť ako Schrödingerova mačka. Kým nebude otvorené pojednávanie, účastníci nevedia, či práve v ich prípade dôjde k jej použitiu. To nie je pravda. Súčasné európske patentové systémy ju buď používajú bifurkáciu alebo jej oponujú. Šanca na jej použitie senátom sa dá odhadnúť zložením senátu – sudcovia z krajín ako Spolková republika Nemecko, kde je súčasťou vnútroštátnej úpravy patentových sporov, budú náchylnejší na jej použitie. Vďaka zloženiu senátov miestnych divízii krajín ktoré spĺňajú podmienku na usadenie dvoch domácich sudcov do senátov miest. div., napr. Spojeného kráľovstva a Spolkovej republiky je uplatnenie domáceho systému predvídateľné. Negatívnym javom je skutočnosť, že navrhovateľ dokáže predvídať časť spôsobu, ktorým bude miest div. rozhodovať, čo môže spôsobiť, že sa rozhodne pre miest. div., v ktorom má väčšiu šancu na úspech. To by mohlo znamenať rozšírenie forum shopping-u na úrovní miest. div..[footnoteRef:108] ,[footnoteRef:109] [108:  Ibidem, s. 21-22.]  [109:  CREMERS, Katrin a kol. Patent Litigation in Europe. ZEW - Centre for European Economic Research Discussion Paper No. 13-072 [online]. In: Social Science Research Network [eLibrary]. ZEW – Centrum for European Economic Research, 2013, s. 2 [cit. 26. 10. 2014]. Dostupné z: http://papers.ssrn.com/sol3/papers.cfm?abstract_id=2333617] 

Vzájomné návrhy v režime čl. 33 ods. 4 a 5
V prípade, že bolo začaté konanie podľa čl. 32 ods. 1 písm. a) na miestnej divízií , bude tá miest. div. príslušná viesť medzi tými istými účastníkmi o sporoch súvisiacich s tým istým patentom „konania o vyhláseniach o neporušení patentov a dodatkových ochranných osvedčení“[footnoteRef:110] a „konania o zrušení patentov a o vyhlásení neplatnosti dodatkových ochranných osvedčení medzi“[footnoteRef:111] ako alternatíva k centrálnej divízii.[footnoteRef:112]  [110:  čl. 32 ods. 1 písm. b) Dohody o JPS]  [111:  čl. 32 ods. 1 písm. d) Dohody o JPS]  [112:  čl. 33 ods. 4 Dohody o JPS] 

Existuje ďalšia výnimka z  príslušností miestnej divízie. Centrálna divízia získa príslušnosť miest. div. k vedeniu konania podľa čl. 32 ods. 1 písm. a) v prípade, že sa už u nej vedie konanie o zrušení medzi tými istými účastníkmi o sporoch v súvislosti s tým istým patentom.[footnoteRef:113] Jedná sa o prevrátenie systému prenosu príslušnosti uvedeného v predchádzajúcom odseku diplomovej práce. [113:  čl. 33 ods. 5 Dohody o JPS] 

Dôsledkom prenesenia sporu k miest. div. by mohlo byť zjednotenie fóra, čim by mohlo dôjsť k ušetreniu nákladov jednej, príp. oboch zo strán, za cestovanie a príp. preklady, ak by boli konania inak vedené v rozdielnych jazykoch, z ktorých by aspoň jeden vyžadoval preklad a jazyk fóra nevyžaduje preklady. Alebo naopak zvýšeniu nákladov protivníka za preklady. 
[bookmark: _Toc401787215][bookmark: _Toc401787216][bookmark: _Toc401787217][bookmark: __RefHeading__2339_1997203482][bookmark: _Toc402524221]Ratione temporis
Časová príslušnosť miestnej divízie je závislá na časovej príslušnosti Súdu prvého stupňa, ktorého príslušnosť sa závisí na vzniku a príslušnosti Jednotného patentového súdu. Rozhodným dňom bude deň účinnosti Dohody o JPS.
[bookmark: __UnoMark__1597_235455056]Miestna divízia je ako súčasť prvého stupňa Jednotného patentového súdu príslušná rozhodovať aj o prípadoch, ktoré boli začaté pred jej zriadením. Časovú príslušnosť MD sa neviaže na okamžik jej vzniku, keďže samotná miestna divízia je len časťou Jednotného patentového súdu. Jej časová príslušnosť vzniká k okamžiku vzniku JPS. Pred rozvinutím tejto myšlienky považujem za vhodné poukázať na veľmi praktický prístup, ktorý bol zvolený v prípade, že návrh o tej istej veci medzi tými istými účastníkmi je podaný na viacerých divíziách. Príslušnou divíziou nie je tá, u ktorej bol návrh podaný najskôr, ale tá, ktorá konanie začala ako prvá.[footnoteRef:114] Jedná sa stále o spor vedený Súdom prvého stupňa. [114:  čl. 33 ods. 2 odsek tretí Dohody] 

Uvádzam nasledujúci ilustračný príklad: Dňa 3. 2. 2014 k podaniu návrhu Súdu prvého stupňa na miestnej alebo regionálnej divízii vo Francúzskej republike. Dňa 5. 2. 2014 je zriadená miest. div. v Českej republike, ktorá je tiež funkčne, vecne, osobne a miestne príslušná k prejednaniu danej veci. Dňa 10. 2. 2014 príjme návrh a dňa 12. 2. 2014 začne konanie. V takom prípade zmienená divízia vo Francúzske republike rozhodne podľa pravidla litispendencie[footnoteRef:115], že nie je príslušná začať súdne konanie. Stále sa jedná o konanie vedené Súdom prvého stupňa. [115:  čl. 33 bodom 2 ods. tretím Dohody o JPS] 

Podľa mňa sa tým, že časová príslušnosť miestnej divízie vzniká okamihom vzniku Jednotného patentového súdu, Dohoda elegantne vyhýba prípadnému problému určenia dňa podania návrhu JPS. Za taký deň považujem dátum doručenia prvého návrhu divízií, ktorá bola príslušná v okamihu doručenia. To, že na základe skutočností, ktoré vzniknú až po podaní návrhu a ktoré nemôže predpokladať navrhovateľ, prestane byť daná divízia príslušnou, podľa mňa nemôže pôsobiť spätne na dátum podania návrhu, keďže sa stále jedná o podanie návrhu Súdu prvého stupňa. Rozobraný problém by mal mať riešenie v procesných pravidlách konania vedeného miestnou divíziou, ktorých konečná podoba ku dňu odovzdania práce nebola schválená.
[bookmark: _Toc401787218][bookmark: __RefHeading__2337_1997203482][bookmark: _Toc402524222][bookmark: __RefHeading__2341_1997203482]Ratione loci
Štátna príslušnosť osôb alebo subjektov nie je rozhodujúcim faktorom pre príslušnosť k podaniu návrhu Jednotnému patentovému súdu. Rozhodujúcim faktorom je územná pôsobnosť patentu s jednotným účinkom, prípadne európskeho patentu. Z toho vyplýva, že jeden z vyššie zmienených patentov musí byť platný aspoň v jednej zmluvnej členskej krajine.[footnoteRef:116] [116:  Answer given by Mr Barnier on behalf of the Commission (29 August 2012) to the Question for written answer P-007533/12 (1 August 2012). Citované z: Otázky na písomné zodpovedanie, ktoré predložili poslanci Európskeho parlamentu, a odpovede inštitúcií Európskej únie na ne č. 2013/C 229 E/01 z dňa 8. 8. 2013. In: EUR-Lex [právny informačný systém]. Úrad pre publikácie Európskej únie [cit. 26. 10. 2014]. Dostupné z: http://eur-lex.europa.eu/legal-content/SK/TXT/HTML/?uri=CELEX:C2013/229E/01&from=EN] 

Jednotný patentový súd by mal byť medzinárodnou inštitúciou pôsobiacou na území viacerých štátov EÚ. Miest. div. bude jeho časťou s miestnou príslušnosťou k územiu zmluvných členských štátov, ktoré, na rozdiel od ostatných divízií, bude len územím jedného ZČŠ.
Predpokladám, že viacero ZČŠ má záujem o vytvorenie vlastných miestnych divízii. To povedie k horizontálnemu členeniu miestnych divízii rôznych ZČŠ. Pre začiatok konania na miest. div. bude dôležité z nich vybrať zmluvný členský štát, ktorého miestne divízie budú príslušné. Určovateľom príslušnosti určitej miest. div. k vedeniu konaní[footnoteRef:117] je miesto[footnoteRef:118] nachádzajúce sa na území zmluvného členského štátu, kde došlo ku skutočnému porušeniu alebo kde hrozí porušenie. Miestne príslušná k vedeniu konaní je miest. div. toho zmluvného členského štátu, kde má žalovaný bydlisko alebo sídlo hlavného podnikania.[footnoteRef:119] Medzi spomenutými určovateľmi neexistuje prednosť. Použijú sa vedľa seba, takže výber miest. div. je v dispozícii navrhovateľa. [117:  čl. 33 ods. 1 Dohody o JPS, jedná sa o konania podľa čl. 32 ods. 1 písm. a),c), f) a g)]  [118:  čl. 33 ods. 1 písm. a) Dohody o JPS]  [119: čl. 33 ods. 1 písm. b) Dohody o JPS] 

Ako som už v tejto kapitole uviedol, jeden zmluvný štát môže zriadiť až štyri miestne divízie. Po položení si otázky miestnej príslušnosti viacerých MD jedného zmluvného členského štátu som pomocou jazykového výkladu Dohody som dospel k záveru, že Dohoda pracuje s územím ZČŠ ako s najmenšou územnou jednotkou. Z toho vyplýva, že pod príslušnosť miestnych divízií spadá celé územie ZČŠ, keďže v jej úprave nie je zmieňovaná ďalšia fragmentácia jeho územia. Dohoda výslovne stanovuje, že konania budú vedené na MD nachádzajúcej sa v zmluvnom členskom štáte.[footnoteRef:120] [120:  čl. 33 ods. 1 písm. a) a b) Dohody o JPS] 

Pomocou teologického výkladu som dospel k rozdielnemu výsledku. Jednotný patentový súd je rozdelený na tri divízie, pričom delenie preukazuje zostupnú postupnosť[footnoteRef:121] od pôsobnosti centrálnej divízie na území všetkých zmluvných členských štátov cez obmedzenie pôsobnosti regionálnej divízie len na územia určitých skupín ZČŠ až po čo obmedzenie pôsobnosti miestnej divízie na územie jednotlivých ZČŠ. ZČŠ môže vytvoriť až štyri MD. Bolo by teda v duchu priblíženia divízií k ľuďom, ak by sa zmluvný členský štát mohol rozhodnúť vytvoriť dodatočné MD s tým, že ich miestna príslušnosť obmedzená na jednotlivé časti územia ZČŠ. Zároveň by sa tým zúžil výber z miestnych divízií jedného ZČŠ, čo by mohlo viesť k potlačeniu forum shopping-u v rámci MD ZČŠ. Výber divízie, kde pôsobia sudcovia, pri nich navrhovateľ predpokladá najväčšiu šancu na výhru, je samozrejme rozumným krokom z jeho strany, ale zároveň nežiadúcim javom odporujúcim úmyslom Dohody. Dohoda možnosť obmedziť pôsobnosť miest. div. na časti územia jedného ZČŠ výslovne neposkytuje. [121:  Centrálna divízia je miestne príslušná na celom území zmluvných členských štátov. Regionálna divízia je príslušná na území tých štátov, ktoré ju zriadili a je zároveň oprávnená viesť konania na rozdielnych miestach. Ako som už vyššie uviedol, miestna divízia je miestne príslušná už len na území toho ZČŠ, ktorý ju zriadil.] 

[bookmark: __RefHeading__2335_1997203482][bookmark: _Toc402524223]Ratione personae
V diplomovej práci som už uviedol časť vecí, ktorých sa môže činiť navrhovateľ. V rámci príslušností miestnej divízie je preto vhodné zodpovedať otázku, kto je vlastne oprávnený podávať návrhy a kým môže byť zastúpený.
Navrhovateľ
Na podanie návrhu miest. div. stačí, aby subjekt, t. j. fyzická alebo právnická osoba alebo osoba rovnocenná právnickej osobe, bol právne spôsobilý podať návrh na začatie konania podľa vnútroštátneho práva svojej krajiny.[footnoteRef:122] [122:  čl. 46 Dohody o JPS] 

[bookmark: __DdeLink__1639_235455056]Návrh na miest. div. môže podať majiteľ patentu[footnoteRef:123] a nadobúdateľ licencie. Nadobúdateľ výlučnej licencie[footnoteRef:124] nesmie mať v licenčnej zmluve výslovne zakázané majiteľom podať taký návrh a nadobúdateľ nevýlučnej licencie[footnoteRef:125] musí mať v licenčnej zmluve výslovne povolené majiteľom podať taký návrh. Oba druhy nadobúdateľov licencie sú povinní pod sankciou straty práva byť účastníkom v konaní vopred oznámiť majiteľovi patentu, že budú podávať návrh.[footnoteRef:126] Majiteľovi patentu je umožnené kontrolovať konania začaté na návrh nadobúdateľa licencie pristúpením k takému konaniu.[footnoteRef:127] Svojim pristúpením riskuje napadnutie platnosti svojho patentu protistranou, keďže bežná obrana vo forme napadnutia platnosti patentu[footnoteRef:128] sa nedá použiť v konaní začatom na návrh nadobúdateľa licencie, ak sa konania nezúčastňuje majiteľ patentu.[footnoteRef:129] [123:  čl. 47 ods. 1 Dohody o JPS]  [124:  čl. 47 ods. 2 Dohody o JPS]  [125:  čl. 47 ods. 3 Dohody o JPS]  [126:  čl. 47 ods. 2 a 3 Dohody o JPS]  [127:  čl. 47 ods. 4 Dohody o JPS]  [128:  Nemohlo dôjsť k porušeniu právu chráneného patentom, ak je patent vyhlásený za neplatný – nárok navrhovateľa je v takom prípade nárokom bez právneho dôvodu.]  [129:  čl. 47 ods. 5 Dohody o JPS] 

Účastník konania
Dohoda rozoznáva dve kategória všeobecného oprávnenia byť účastníkom konania. Prvú kategóriu tvoria fyzické alebo právnické osoby a i. subjekty, ktoré ich vnútroštátne právo oprávňuje k podaniu návrhu na začatie konania, v prípade, že sa ich patent dotýka.[footnoteRef:130]  [130:  čl. 47 ods. 6 Dohody o JPS] 

Druhú kategóriu tvoria fyzické alebo právnické osoby a i. subjekty, ktoré ich vnútroštátne právo oprávňuje k podaniu návrhu na začatie konania, v prípade, že sa ich dotýka rozhodnutie EPO prijaté pri plnení úloh z čl. 9 nariadenia 1257/2012.[footnoteRef:131] Subjekty druhej kategórie nie sú oprávnené podať návrh u miestnej divízie. Príslušnou divíziou v týchto veciach je ústredná divízia[footnoteRef:132]. [131: čl. 47 ods. 7 Dohody o JPS]  [132:  čl. 33 ods. 9 Dohody o JPS] 

Zastupovanie
Zastupovať účastníkov konania môžu advokáti[footnoteRef:133] oprávnení k zastupovaniu v konaní na súde ZČŠ a európski patentoví zástupcovia[footnoteRef:134] pre EPO - zoznam oprávnených patentových zástupcov k zastupovaniu účastníkov na súde vedie tajomník[footnoteRef:135]. U zmienených patentových zástupcov sa navyše vyžaduje „náležitá“ kvalifikácia, jej požiadavky stanoví správny výbor.[footnoteRef:136] Zmienení patentoví zástupcovia a tí patentoví zástupcovia, ktorí nie sú oprávnení zastupovať účastníkov v súdnom konaní vedenom miest. div., môžu pomáhať zástupcom účastníkov konania a vystupovať na pojednávaní súdu.[footnoteRef:137] Podmienky upraví rokovací poriadok, ktorý ku dňu odovzdania diplomovej práce nemá finálnu podobu. [133:  čl. 48 ods. 1 Dohody o JPS]  [134: čl. 48 ods. 2 Dohody o JPS]  [135:  čl. 48 ods. 3 Dohody o JPS]  [136:  čl. 48 ods. 3 Dohody o JPS]  [137:  čl. 48 ods. 4 Dohody o JPS] 

[bookmark: _Toc402524224]Úradný jazyk
Jeden z najdôležitejších prvkov konania pred miestnou divíziou Súdu prvého stupňa je jazyk konania. Pre priblíženie úpravy jazyku konania je vhodné rozdeliť úpravu[footnoteRef:138] podľa dvoch najdôležitejších kritérií. Prvú kategóriu tvoria skupiny jazykov konania, z ktorých je možné vybrať jazyk, ktorý sa použije. Druhou je subjekt, ktorý môže ovplyvniť výber jazyka konania. Kritérium skupín jazykov, z ktorých je možné vybrať jazyk, v ktorom bude súdne konanie vedené, vyberám ako dôležité kvôli tomu, že jazyk môže výrazne ovplyvniť výšku nákladov súdneho konania. Sú to práve preklady dokumentov, najmä patentov, a tlmočenie, ktoré dokážu predražiť súdny spor pre jednu zo strán a odradiť ich efektívnej obrany svojho nároku pred MD JPS. Rozlišujem tri skupiny jazykov, z ktorých je možné vybrať jazyk, ktorý bude použitý ako jazyk konania: [138:  čl. 49 Dohody o JPS] 

1. úradný jazyk EÚ, ktorý je úradným jazykom zmluvného členského štátu, v ktorom sa príslušná MD nachádza,[footnoteRef:139] [139:  čl. 49 ods. 1 Dohody o JPS] 

1. úradný jazyk  Európskeho patentového úradu[footnoteRef:140] [140: čl. 49 ods. 2 Dohody o JPS] 

2. jazyk, v ktorom bol udelený patent[footnoteRef:141] [141: čl. 49 ods. 3, 4 a 5 Dohody o JPS] 

Jazyk konania pred miestnou divíziou je pomocou výberu z jednotlivých skupín jazykov určený subjektmi, ktoré sú oprávnené navrhnúť alebo rozhodnúť o jazyku konania. Kategóriu subjektov by som rád rozdelil na subjekty, ktoré môžu navrhnúť použitie konkrétneho jazyka a subjekty, ktoré rozhodujú o použití jazykov.
Subjekty, ktoré sú oprávnené navrhovať použitie určitého jazyka sú:
1. podávateľ návrhu na miestnu divíziu si môže vybrať ktorýkoľvek z úradných jazykov miest. div.
1. účastník konania, ktorý podá o to požiada predsedu príslušného senátu[footnoteRef:142] [142:  čl. 49 ods. 5 Dohody o JPS] 

2. účastníci konania, ktorý sa dohodnú na používaní jazyka patentu[footnoteRef:143] [143:  čl. 49 ods. 3 Dohody o JPS] 

3. príslušný senát, ktorý k rozhodnutiu potrebuje súhlas účastníkov konania
Subjekty, ktoré dovoľujú použiť určitý jazyk v konaní, sú:
1. už pred začatím akéhokoľvek konania vedeného miestnou divíziou rozhodli všetky signatárske štáty Dohody, keďže prijatím textu Dohody sa zaviazali, že všeobecne používaným jazykom bude úradný jazyk EÚ, ktorý je úradným jazykom zmluvného členského štátu, v ktorom sa príslušná MD nachádza[footnoteRef:144] [144:  čl. 49 ods. 1 Dohody o JPS] 

1. už pred začatím akéhokoľvek konania vedeného miestnou divíziou rozhodne správny výbor na žiadosť zmluvného členského štátu, ktorý zriaďuje miestnu divíziu, keďže Dohoda zmluvnému členskému štátu umožňuje, aby určil úradný jazyk[footnoteRef:145] [145:  Čl. 49 ods. 2 Dohody o JPS. Jednotlivé zmluvné členské štáty sa môžu odkloniť od odst. 1 a použiť odst. 2, ktorý im umožňuje namiesto svojho lokálneho úradného jazyka určiť ako jazyk konania jeden alebo viaceré úradné jazyky Európskeho patentového úradu. Jazykmi EPÚ sú francúzsky, anglický a nemecký jazyk.] 

2. príslušný senát po dohode účastníkov konania[footnoteRef:146] alebo bez návrhu, ale so súhlasom účastníkov konania[footnoteRef:147]; v prípade, že senát dohodu účastníkov konania neschváli, môžu požiadať, aby bola vec postúpená miestnej divízii [146:  čl. 49 ods. 3 Dohody o JPS]  [147:  čl. 49 ods. 4 Dohody o JPS] 

3. predseda Súdu prvého stupňa[footnoteRef:148] [148:  Čl. 49 ods. 5 Dohody o JPS, predseda Súdu prvého stupňa na návrh účastníka po vypočutí všetkých účastníkov a príslušného senátu z dôvodu spravodlivosti a zohľadňujúc všetky relevantné okolnosti.] 

Jazykové režimy podľa čl. 49 Dohody:
	Relevantné ustanovenie čl. 49
	JAZYK KONANIA NA MIESTNEJ DIVÍZII
	NAVRHOVATEĽ
	SUBJEKT, KTORÝ DOVOĽUJE POUŽIŤ JAZYK V KONANÍ

	ods. 1
	úradné jazyky EÚ, ktorý je úradným jazykom zmluvného členského štátu, v ktorom sa príslušná miestna divízia nachádza
	subjekt, ktorý podáva návrh
	rozhodnuté už pred konaním, všetky zmluvné členské štáty pri schvaľovaní textu Dohody (pred jej podpisom a ratifikáciou)

	ods. 2
	úradné jazyky EPO
	subjekt, ktorý podáva návrh
	rozhodnuté už pred konaním, správny výbor na žiadosť zriaďovateľa miest. div.

	ods. 3
	jazyk, v ktorom bol patent  udelený
	účastníci konania
	senát miest. div.

	ods. 4
	jazyk, v ktorom bol patent udelený
	senát miest. div.
	senát miest. div., ale potrebuje súhlas účastníkov konania

	ods. 5
	jazyk, v ktorom bol patent udelený
	účastník konania
	predseda Súdu prvého stupňa


	Kritérium subjektu, ktorý rozhoduje o jazyku konania považujem za dôležité z dôvodu možnosti dispozície s jazykom súdneho konania. Z pohľadu účastníka súdneho konania to predstavuje príležitosť vylepšiť si svoje postavenie znížením vlastných nákladov alebo zvýšením nákladov protistrany. V Dohode[footnoteRef:149] je zakotvená čiastočná ochrana protistrany pred úmyselným zvyšovaním jej nákladov. Túto ochranu predstavuje podmienka vzájomnej dohody[footnoteRef:150] účastníkov konania, ktorá zabraňuje jednej zo strán presadiť. Taktiež k tejto ochrane radím súhlas účastníkov konania[footnoteRef:151], čo de facto poskytuje rovnakú mieru ochrany ako zmienená vzájomná dohoda, s tým rozdielom, že aktívna legitimácia prináleží súdu. Za najmenšiu mieru ochrany považujem ochranu upravenú v poslednom odseku[footnoteRef:152], ktorá umožňuje sudcovi, ktorý uplatní dôvod spravodlivosti a po zohľadnení všetkých relevantných skutočností, rozhodnúť o použití jazyka patentu ako jazyka konania aj napriek nesúhlasu protistrany. Podľa môjho názoru uvedená ochrana do značnej miery vylúči svojvoľné poškodzovanie druhej strany v rámci jednej miestnej divízie. Táto ochrana sa bude dať obísť forum shopping-om, napr. výberom takej divízie Jednotného patentového súdu, ktorej úradný jazyk je pre protistranu najmenej výhodný. [149:  čl. 49 ods. 3, 4 a 5 Dohody o JPS]  [150:  čl. 49 ods. 3 Dohody o JPS]  [151:  čl. 49 ods. 4 Dohody o JPS]  [152:  čl. 49 ods. 5 Dohody o JPS] 

[bookmark: _Toc401787219][bookmark: __RefHeading__2343_1997203482][bookmark: _Toc402524225]Sudcovia
[bookmark: __DdeLink__1600_235618314][bookmark: __DdeLink__2175_1679323047]Súd prvého stupňa bude rozhodovať v senátoch tvorených troma sudcami[footnoteRef:153], okrem toho, keby sa dohodli účastníci konania že konanie bude viesť právnicky kvalifikovaný samosudca[footnoteRef:154], alebo že bude k senátu pripojený technicky kvalifikovaný sudca[footnoteRef:155]. Senát miestnej divízie je vždy tvorený troma právnicky kvalifikovanými sudcami. Predsedom senátu MD je vždy právnicky kvalifikovaný sudca[footnoteRef:156]. K senátom miest. div. môže byť pri riešení určitých prípadoch pripojený technicky kvalifikovaný sudca, tieto situácie rozoberiem v oddiely č. 5.4.3. [153:  čl. 8 ods. 1 Dohody o JPS]  [154:  Čl. 8 ods. 7 Dohody o JPS, bez toho, aby boli dotknuté body 1 až 8 čl. 8 Dohody o JPS.]  [155:  Podrobnejšie v oddiely 4.4.3 diplomovej práce.]  [156:  čl. 8 ods. 8 Dohody o JPS] 

[bookmark: _Toc402524226]Všeobecné podmienky vymenovania do sudcovskej funkcie
Bez ohľadu na to, či sa jedná o technicky alebo právne kvalifikovaného sudcu, Dohoda všeobecne vyžaduje[footnoteRef:157], aby bol sudca štátnym príslušníkom zmluvného členského štátu, mal dostatočnú jazykovú výbavu, t. j. dobre ovládal min. jeden úradný jazyk EPO[footnoteRef:158], a mal skúsenosti v oblasti patentového sporového konania, príp. ak ich nemá, tak ich získa vzdelávaním[footnoteRef:159] organizovaným Jednotným patentovým súdom. [157:  čl. 2 Štatútu]  [158:  Oficiálnymi jazykmi EPO sú anglický, francúzsky a nemecký jazyk.]  [159:  čl. 11 ods. 4 písm a) Štatútu] 

	Dostatočná jazyková vybavenosť sudcov je jednou z vlastností Súdu prvého stupňa, ktorá by mohla pomôcť zamedziť zbytočným prekladom a tým dosiahnuť zníženie nákladov konaní. Podmienka ovládať aspoň jeden úradný jazyk EPO zvýhodňuje občanov z krajín, kde sú dané jazyky materinskými jazykmi, t. j. Spojeného kráľovstva, Írskej republiky, Spolkovej republiky Nemecko, Francúzskej republiky a vallónskej časti Belgického kráľovstva proti občanom z ostatných zmluvných členských štátov.
	Kandidáti zo zoznamu pripraveného poradným výborom sú vymenúvaný do funkcie sudcov JPS vzájomnou dohodou správneho výboru.[footnoteRef:160] Prípravnému výboru prišlo viac než tisíc tristo prihlášok od uchádzačov o miesto sudcu Jednotného patentového súdu.[footnoteRef:161] Vysoký počet uchádzačov je okrem lukratívnosťou pracovnej pozície dôsledkom podmienky, že na výkon funkcie sudcu JPS stačí, aby uchádzač mal skúsenosti v oblasti patentového sporového konania. Uchádzačmi nie sú iba sudcovia alebo bývalí sudcovia, sú nimi tiež advokáti, patentoví zástupcovia a iní. [160:  čl. 16 Štatútu]  [161:  Implementing the Patent Package: Second progress report. The preparatory committee [online]. Unified Patent Court, © 2013, s. 6 [cit. 26. 10. 2014]. Dostupné z: http://www.unified-patent-court.org/images/documents/implementing-second-%20package-report.pdf] 

Pomer počtu domácich a zahraničných sudcov závisí na počte patentových konaní v štáte miestnej divízie, ktoré začali v období troch po sebe nasledujúcich rokov pred dňom platnosti Dohody alebo po ňom. Ak by bol počet patentových konaní menší ako päťdesiat, senát by bol tvorený troma právne kvalifikovanými sudcami, pričom jeden sudca by bol zo štátu miestnej divízie a zvyšný dvaja by boli zo zahraničia.[footnoteRef:162] V prípade, že by vyššie zmienený počet patentových sporných konaní dosiahol alebo prekročil päťdesiat konaní, právne kvalifikovaný sudcovia v senáte by boli v pomere dvoch sudcov zo ZČŠ miestnej divízie a jedného cudzieho sudcu.[footnoteRef:163] Tento systém je jeden z predpokladov vytvorenia uniformity rozhodovania všetkými divíziami JPS. [162:  čl. 8 ods. 2 Dohody o JPS]  [163:  čl. 8 ods. 3 Dohody o JPS] 

	Môj názor je, že jedným z nezamýšľaných dôsledkov medzinárodných senátov bude pri vzniku miest. div. pokles právnej istoty. Každý sudca má mať preukázateľné skúsenosti s patentovými spormi a tieto skúsenosti bude pri rozhodovaní samozrejme aplikovať. Bude záležať od osobnosti sudcu, či presvedčí o svojom názore kolegov, a tak v určitých senátoch môže prevážiť vplyv tak rozdielnych patentových práv ako napr. nemeckého patentového práva a v iných senátoch zasa vplyv anglického patentového práva. Za senáty s vyššou náchylnosťou k takému chaosu považujem senáty tvorené dvoma zahraničnými a jedným domácim sudcom, pretože zahraniční sudcovia môžu pochádzať z rozdielnych krajín. Tým by došlo k vytvoreniu súdu zloženého zo sudcov, pričom každý z nich bude pochádzať z rozdielnej krajiny a prinesie si skúsenosti z rozdielneho právneho systému. Pri senátoch tvorených jedným zahraničným a dvoma domácimi sudcami predpokladám, že domáci sudcovia prehlasujú zahraničného sudcu, ak by sa vyskytli rozdiely medzi názormi a skúsenosťami zo zahraničného a domáceho práva.
[bookmark: _Toc401787220][bookmark: __RefHeading__2345_1997203482][bookmark: _Toc402524227]Právnicky kvalifikovaný sudca
Dohoda vymenováva len veľmi základné požiadavky na tzv. právnicky kvalifikovaných sudcov. Väčšinu podmienok prenecháva[footnoteRef:164] vnútroštátnym právnym poriadkom zmluvných členských štátov. Právnicky kvalifikovaný sudca má mať okrem vyššie spomenutých všeobecných podmienok kvalifikáciu vyžadovanú na vymenovanie do sudcovských funkcií v zmluvnom členskom štáte. [164:  čl. 15 ods. 2 Dohody o JPS] 

	Problematika výberu rozhodného práva zmluvného členského štátu, podľa ktorého budú  stanovené podmienky vymenovania sudcov a akceptácia sudcov z ostatných ZČŠ, ktorí nesplňujú ich podmienky je upravená samotným zámerom Dohody. Ním je vznik výhradne medzinárodných senátov, teda aj na úrovní miestnych divízii[footnoteRef:165]. Dvaja sudcovia v trojčlennom senáte MD musia byť príslušníkmi iných zmluvných členských štátov ako ZČŠ, ktorý danú divíziu vytvoril. Z medzinárodnej podstaty súdnych senátoch vyplýva, že osoba, ktorá spĺňa podmienky Dohody, a medzi nimi podmienky na vymenovanie do sudcovskej funkcie ktoréhokoľvek zmluvného členského štátu, je vhodným kandidátom na sudcu ktorejkoľvek divízie Jednotného patentového súdu. Navyše každá krajina EÚ má ako podmienku na vymenovanie do sudcovskej funkcie svoje občianstvo. [165:  čl. 8 ods. 1,2 a 3 Dohody o JPS] 

[bookmark: _Toc401787221][bookmark: __RefHeading__2347_1997203482][bookmark: _Toc402524228]Technicky kvalifikovaný sudca
Všeobecné požiadavky na sudcov Jednotného patentového súdu nie sú dostačujúce ani pre technicky kvalifikované sudcu. Dohoda k nim navyše vyžaduje vysokoškolské vzdelanie a preukázanú odbornosť v oblasti techniky a taktiež určité právnické minimum vo forme preukázateľných znalostí z občianskeho práva hmotného a procesného.[footnoteRef:166] [166:  čl. 15 ods. 3 Dohody o JPS] 

	Pripojenie technicky kvalifikovaného sudcu k senátu miestnej divízie, okrem nižšie uvedeného prípadu, ponecháva Dohoda v dispozícií účastníkovi konania[footnoteRef:167] a  senátu[footnoteRef:168]. Účastník je oprávnený podať žiadosť predsedovi Súdu prvého stupňa, aby ho pripojil k senátu, ktorý vedie jeho konanie. Príslušný senát má aktívnu legitimáciu k podaniu rovnakej žiadosti po vypočutí účastníkov. [167:  čl. 8 ods. 5 Dohody o JPS]  [168:  Ibidem.] 

Dohoda obsahuje ustanovenie[footnoteRef:169], ktoré nariaďuje požiadať o pridelenie technicky kvalifikovaného sudcu k senátu miestnej divízie v prípade, že sa miest. div. rozhodne viesť konanie o vzájomnom návrhu týkajúceho sa zrušenia pri konaní o skutočnom alebo hroziacom porušení patentov a dodatkových ochranných osvedčení a súvisiacej obhajobe vrátane vzájomných návrhov týkajúcich sa licencií. V zmienenom prípade miest. div. požiada predsedu Súdu prvého stupňa o pridelenie technicky kvalifikovaného sudcu. Tento postup sa nepoužije, ak už je technicky kvalifikovaný sudca pridelený k senátu na žiadosť podľa čl. 8 ods. 5 Dohody o JPS. [169:  čl. 33 ods. 3 písm. a) Dohody o JPS] 

	Podľa môjho názoru títo sudcovia slúžia ako poradcovia pri riešení technicky náročnejších problémoch alebo ako rozhodný hlas, ktorý môže nachýliť váhy pri rozhodovaní. Pokiaľ dôjde k zhode právnicky kvalifikovaných sudcov, hlas technicky kvalifikovaných sudcov nebude mať vplyv na rozhodnutie senátu. V žiadnom senáte sa totiž nevyskytujú vo väčšine, a preto ich právnicky kvalifikovaní sudcovia môžu vždy prehlasovať.
[bookmark: _Toc401787222][bookmark: __RefHeading__2349_1997203482][bookmark: _Toc402524229]Pramene práva aplikované Miestnou divíziou
Miestna divízia bude pri konaniach, ktoré vedie podľa Dohody, v prvom rade uplatňovať Dohodu. Tá stanovuje prednostnú aplikáciu práva EÚ[footnoteRef:170] a až po ňom aplikáciu ďalších prameňov ako Európsky patentový dohovor, ďalšie medzinárodné dohody použiteľné na patenty a záväzné pre všetky zmluvné členské štáty a vnútroštátne právo.[footnoteRef:171] Predpokladám, že vo väčšine sporov bude aplikovať normy Dohody, svoje procesné pravidla a predovšetkým nariadenia európskeho patentového balíčku a Európsky patentový dohovor. [170:  čl. 20 Dohody o JPS]  [171:  čl. 24 ods. 1 Dohody o JPS] 

Dohoda priamo stanoví, že vnútroštátne právo sa aplikuje na postupy výkonu rozhodnutia právom podľa miesta, kde sa výkon uskutočňuje.[footnoteRef:172] Miestna divízia môže používať vnútroštátne právo zmluvných členských štátov ako aj nezmluvných štátov. Používanie vnútroštátnych právnych prameňov by malo zaistiť kontinuitu harmonizácie vnútroštátneho práva a tým vnútroštátnej judikatúry. Kontinuita vnútroštátnej judikatúry je dôležitá pre zachovanie desiatok rokov prebiehajúcej harmonizácie vnútroštátnej patentovej judikatúry. Postup pri určovaní rozhodného práva pri aplikácii vnútroštátneho práva je prejavom podriadenia sa právu EÚ. Je štandardným postupom pre členov EÚ. Ak miest. div. vychádza Aplikačnú prednosť majú priamo aplikovateľné normy práva EÚ. [footnoteRef:173] Ak také normy neexistujú alebo sa nebudú aplikovať, uplatnia sa priame a kolízne normy medzinárodných nástrojov, t. j. zmlúv, dohovorov a iných.[footnoteRef:174] [172:  čl. 82 ods. 3 Dohody o JPS]  [173:  čl. 24 ods. 2 písm. a) Dohody o JPS]  [174:  čl. 24 ods. 2 písm. b) Dohody o JPS] 

Miestna divízia je povinná pri svojich rozhodnutiach vychádzať  z práva EÚ a dodržiavať ho, t. j. Dohoda zakotvuje podriadenie Jednotného patentového súdu Súdnemu dvoru EÚ v rovnakej miere ako vnútroštátne súdy členov EÚ, t. j. možnosť, príp. povinnosť, položiť predbežnú otázku Súdnemu dvoru v súlade s ustanovením čl. 267 ZFEÚ a rešpektovať jeho rozhodnutia a vychádzať z nich pri svojom rozhodovaní.[footnoteRef:175] Týmto ustanovením sú sudcovia SD EÚ prizvaní k výkladu a úprave rozhodnutí JPS. Rozdiel medzi sudcami miest. div. a sudcami ESD je priepastný. Ako som už zmienil v predchádzajúcej podkapitole, jeden z nárokov na menovanie do funkcie sudcu JPS sú skúsenosti s patentovými spormi. Ak ich nemajú, napr. kandidáti na sudcov z krajín s malým výskytom patentových sporov, dostanú vzdelanie v tomto obore počas špeciálneho výcviku. Navyše právnicky kvalifikovaný sudcovia MD môžu požiadať o pribratie technicky kvalifikovaného sudcu do senátu. Sudcovia Súdneho dvora, ktorí budú rozhodovať o patentoch s účinkom na celom území, kde platí Dohoda, tak budú môcť činiť bez podobného odborného výcviku v európskom patentovom práve a bez technicky kvalifikovaných sudcov prítomných v ich senáte. Rozdiel v kvalite vzdelania a skúsenosti s patentovými spormi môže viesť k rozdielu v kvalite rozhodnutí spomenutých súdov.  [175:  čl. 21 Dohody o JPS] 



[bookmark: _Toc401787223][bookmark: __RefHeading__2351_1997203482][bookmark: _Toc402524230]Rozbor vybraných argumentov priaznivcov a odporcov Miestnej divízie
[bookmark: _Toc401787224][bookmark: _Toc402524231]Pán Michal Guttmanna
[bookmark: _Toc401787225]Pán Guttmann[footnoteRef:176], miestopredseda Komory patentových zástupcov, vyjadril svoj názor proti zriadeniu miestnej divízie v Českej republike vyjadril. Vo svojom článku označil súčasné podmienky Českej republiky pre založenie miestnej divízie za nevyhovujúce, keďže kvôli malému počtu patentových sporov budú senáty miestnej divízie tvorené jedným českým a dvoma zahraničnými sudcami. Táto skutočnosť podľa pána Guttmanna prakticky znemožňuje použitie českého jazyka ako jazyka konania. Tým by český záujemcovia o patenty prišli o zlacnenie konaní o patentových sporoch, keďže naďalej by museli viesť spory pred českou miestnou divíziou aj v cudzích jazykoch. Jeho argumentom sa medzi i. bližšie venujem v podkapitole 6.2. [176: GUTTMANN, Michal. Jednotný evropský patent: neštěstí, nebo spása Evropy? [online]. E15.cz [cit. 26. 10. 2014]. Dostupné z: http://euro.e15.cz/archiv/jednotny-evropsky-patent-nestesti-nebo-spasa-evropy-1006165] 

[bookmark: _Toc402524232]Pani Zofia Zadawska
Ako protiklad pánovi Guttmannovi uvádzam pani Zadawsku. Ako som už uviedol v oddiele 3.3.2, tvrdí, že sa poľská verejnosť príliš zameriava na okamžitý, príp. strednodobý zisk, či náklady, a kvôli tomu ignoruje hlavný prínos jednotného patentového systému, ktorý sa nachádza až v dlhodobom horizonte. Z argumentov pani Zadawskej vyplýva, že podporuje pripojenie Poľskej republiky k Dohode o JPS a zriadenie miestnej divízie na jej teritóriu.
Na podporu jej argumentov by som rád zdôraznil, že miešanie českých kandidátov na sudcov Jednotného patentového súdu už počas vzdelávania sudcov, keďže majú možnosť stretávať sa s množstvom odborníkov v ich poli z takmer celej Európy. Získavajú nové skúsenosti s cudzími postupmi, ktoré zdokonalili patentový používatelia a odborná verejnosť v krajinách západnej Európy. Popísaná investícia je jednou z mnohých, ktoré sa možno prejavia až pri odovzdávaní poznatkov pri výchove novej generácie patentových sudcov. Myslím si, že západná Európa si stanovila podmienky tak, aby to bolo pre ňu čo najvýhodnejšie a aby do jej projektu stále nasledovali ostatné krajiny EÚ. Rád by som bral možnosť Českej republiky zúčastniť sa na jednotnom patentovom systéme ako pozvánku na stretnutie štátov, pri ktorom dôjde k intenzívnemu odovzdávaniu skúsenosti od skúsenejších s riešením patentových sporov, než ako pokus vtiahnuť ČR do projektu, ktorý je pre ňu nevýhodný.
[bookmark: _Toc402524233]Pán Henry Carr
Pán Carr[footnoteRef:177] uviedol argument proti úprave miestnej divízie. Za problematickú považoval úpravu bifurkácie. Jej negatívny dopad videl vo vytváraní zbytočných rozporov v práve, ku ktorým môže dôjsť prehlásením patentu za neplatný po predchádzajúcom rozhodnutí o porušení takto zrušeného patentu.  Ako praktický príklad uviedol anglickú spoločnosť, ktorá obchoduje na internete, čím sa stane žalovateľnou takmer v ktoromkoľvek štáte EÚ. Bude zažalovaná napr. v Gréckej republike a dostane súdny zákaz v pokračovaní činnosti, ktorou porušuje patent. O pár rokov neskôr centrálna divízia vyhlási patent za neplatný, takže k žiadnemu porušeniu nemohlo dôjsť. To je pre anglickú spoločnosť už neskoro, pretože tri roky sa nemohla venovať obchodovaniu a medzi časom zbankrotovala.  [177:  The Unified Patent Court: help or hindrance? European Scrutiny Committee. House of Commons [online]. The Stationery Office Limited, Londýn, Spojené kráľovstvo, vyd. 3. 5. 2012, Oral Evidence, Q24, s. 53 súboru vo formáte pdf [cit. 26. 10. 2014]. ISBN 978-0-215-04418-1. Dostupné z: http://www.publications.parliament.uk/pa/cm201012/cmselect/cmeuleg/1799/1799.pdf] 

Po doplňujúcej otázke[footnoteRef:178] predsedu rozviedol svoj argument. Ako príklad uviedol miestnu divíziu v Estónskej republike. Za rozhodnú skutočnosť príslušnosti miest. div. uviedol zopár zásielok odoslaných anglickou spoločnosťou do Estónska, vďaka čomu má MD v Estónsku právomoc viesť konanie o porušení patentu a vydať súdny zákaz platiaci na území všetkých zmluvných členských štátov, teda aj Spojeného kráľovstva. Svoj názor zhrnul do troch bodov: náklady na preklad kvôli rôznym jazykom konania na centrálnej a miest. div., zdržania a možnosť, že o neplatnosti patentu bude rozhodnuté až niekoľko rokov po účinnosti súdneho zákazu. [178:  Ibidem, Oral Evidence, Q25, s. 53-54 súboru vo formáte pdf] 

Súdne konanie vedené miestnou divíziou v Gréckej republike by bolo pravdepodobne v gréckom jazyku. Náklady obrana by sa oproti nákladom vedených u domáceho súdu zvýšili o cesty do zahraničia, ak by boli nutné, a preklad. 
Skutočnosť, že sa v konaní vedenom u miest. div. nebude posudzovať platnosť patentu by mohli patentoví trollovia v lepšom prípade znepríjemňovať život, v tom horšom likvidovať podnikateľov, ktorí riadne dodržiavajú zákon. Na druhej strane protistrana môže napáchať rozsiahlu škodu a vyradiť konkurenciu z podnikania aj v prípade o porušení aj o prehlásení patentu za neplatný bude rozhodovať jeden senát. Taký senát by totiž rozhodoval o dvoch veciach, čo by mu trvalo dlhšie ako a jeho rozhodovanie by mohlo dosahovať menšiu kvalitu ako rýchlejšie rozhodovanie dvoch senátov, ktoré si vec rozdelia a každý z nich sa bude špecializovať len na jeden aspekt. Ideálne riešenie otázky, či používať alebo nepoužívať bifurkáciu nebolo zatiaľ objavené. 
[bookmark: _Toc402524234]Barónka Wilcox a pani Liz Coleman
Podľa Liz Coleman[footnoteRef:179] poskytla reakciu, ktorá sa dá použiť na argumenty zmienené v predchádzajúcej podkapitole. Podľa nej je pohľad na miestnu divíziu zriadenú Estónskou republikou ako na estónsky súd nesprávny. Za správny pohľad považuje pohľad ako na miestnu divíziu Jednotného patentového súdu. [179:  Ibidem, Oral Evidence, Q121, s. 68 súboru vo formáte pdf] 

Miestna divízia má ako na časť Jednotného patentového súdu jednotne aplikovať právo a používať podobné postupy v podobných situáciách. Myslím si ale, že prax sa bude líšiť. Na nasledujúcom príklade ilustrujem napr. kvôli úprave bifurkácie. U Senátoch miest. div. s dominantnou účasťou nemeckých sudcov je veľmi pravdepodobné, že budú používať bifurkáciu, zatiaľ čo napr. u senátov miest. div. s rozhodujúcou účasťou anglických sudcov predpokladám, že k bifurkácii dôjde len zriedkavo.
Na ňu naviazala barónka Wilcox[footnoteRef:180] svojou víziou hlavnej myšlienky stojacej za vývojom miestnych divízií v ich jednotných procesných pravidlách a v jednotnej aplikácii  hmotných pravidiel v rozdielnych krajinách senátmi s rozdielnymi národnosťami. Jej cieľom je vytvoriť teritórium s rovnakými pravidlami pre patentové spory, t. j. prostredie, kde sa budú malé a stredne veľké podniky sa nebudú báť bojovať, pretože im bude neznáme. Je si vedomá toho, že rozhodovanie súdov v Európe uplatňujú aj rovnaké pravidla rozdielne. Vytvorenie Jednotného patentového súdu vníma ako príležitosť k zlepšeniu situácie v EÚ. Súhlasím s víziou barónky Wilcox, pričom som si vedomý, že cieľ je ešte ďaleko. 
 [180:  Ibidem, Oral Evidence, Q122-123, s. 68-69 súboru vo formáte pdf] 

[bookmark: _Toc401787226][bookmark: __RefHeading__2357_1997203482][bookmark: _Toc402524235]Miestna divízia a Česká republika
[bookmark: _Toc402524236]Senáty miestnej divízie v ČR
Počet sporných patentových konaní začatých v Českej republike pred českým Úradom priemyslového vlastníctva od začiatku roku 2011 do konca roku 2013 je šesťdesiattri. Z toho bolo dvadsaťpäť žiadostí o určenie a tridsaťosem návrhov na zrušenie.[footnoteRef:181] Z vyššie uvedeného vyplýva, že v ČR existujú ľudia, ktorí majú preukázateľné skúsenosti s vedením patentových sporov v domácom prostredí, ale ich počet nemôže byť veľký. Tento nedostatok je z hľadiska formálnej stránky veci odstrániteľný vzdelávaním sudcov priblíženým v druhom odseku podkapitoly 3.4.. Tréning nedokáže nahradiť rozsiahle skúsenosti sudcov z krajín s veľkým počtom patentových sporov, ktoré budú musieť sudcovia z ČR postupne nadobudnúť. K zmienených ľuďom je možné pripočítať občanov ČR, ktorí majú skúsenosti s vedením patentových sporov v zahraničí. Predpokladám, že priesečník obidvoch skupín neobsahuje všetkých českých občanov so skúsenosťami s patentovými spormi. [181: Výroční zpráva 2013. Kolektiv Úřad průmyslového vlastnictví České republiky [online]. Úřad průmyslového vlastnictví České republiky, s. 72 [cit. 26.10.2014]. Dostupné z: http://www.upv.cz/dms/pdf_dokumenty/rocenky/Vyrocni_zprava_2013C.pdf] 

Podmienky pre vymenovanie do funkcie sudcov sú v Českej republike sú upravené v dvoch právnych predpisoch[footnoteRef:182]. Zákon[footnoteRef:183] stanoví nasledujúce podmienky: občianstvo ČR, svojprávnosť, bezúhonnosť, vek minimálne 30 rokov v deň ustanovenia sudcom, skúsenosti a morálne vlastnosti, ktoré zaručia riadne zastávanie sudcovskej funkcie, právnické vzdelanie magisterského stupňa na vysokej škole v ČR a zloženie odbornej justičnej skúšky. Medzi predpoklady výkonu funkcie tiež patrí negatívna lustrácia[footnoteRef:184]. Ak tieto podmienky nebudú pre záujemcu o funkciu sudcu JPS výhodné, nič mu nebráni, aby splnil podmienky pre vymenovanie do sudcovskej funkcie iného zmluvného štátu, aj keď to bude pre českého občana pravdepodobne nepraktické z hľadiska napr. štátneho občianstva. [182:  V zákone č. 6/2002 Zb., o sudoch, sudcoch, prísediacich a štátnej správe  súdov a o zmene niektorých ďalších zákonov (zákon o súdoch a sudcoch), v znení neskorších predpisov, a v zákone č. 451/1991 Zb., ktorým sa stanovujú niektoré ďalšie predpoklady pre výkon niektorých funkcií v štátnych orgánoch a organizáciach Českej a Slovenskej Federatívnej Republiky, Českej republiky a Slovenskej republiky, v znení neskorších predpisov.]  [183:  § 60 zákona č. 6/2002 Zb., o sudoch, sudcoch, prísediacich a štátnej správe  súdov a o zmene niektorých ďalších zákonov (zákon o súdoch a sudcoch), v znení neskorších predpisov.]  [184: Negatívna lustrácia podľa § 2 v súlade s § 1 ods. 4 a § 20 zákona č. 451/1991 Zb., ktorým sa stanovujú niektoré ďalšie predpoklady pre výkon niektorých funkcií v štátnych orgánoch a organizáciach Českej a Slovenskej Federatívnej Republiky, Českej republiky a Slovenskej republiky, v znení neskorších predpisov.] 

Senáty miest. div. ČR by boli zložené len z jedného domáceho sudcu a z dvoch zahraničných sudcov. Ich rozhodovanie by bolo menej predvídateľné a poskytovalo nižšiu mieru právnej istoty ako rozhodovanie senátov s prevahou sudcov z jednej krajiny. Ak by ale medzi senáty miest. div. ČR patril senát zložený z dvoch zahraničných sudcov z rovnakej krajiny, zvyšoval by atraktivitu miest. div.. Dvaja zahraniční sudcovia z rovnakej krajiny by mohli prehlasovať domáceho sudcu, pričom by sa u nich dala predpokladať vyššia miera podobnosti názorov, keďže obaja by vychádzali z patentovej tradície jednej krajiny, čím by zvýšili právnu istotu rozhodnutí. Na druhej strane by v každom senáte zasadal sudca z ČR, takže by bol zaistená prítomnosť domáceho sudcu.
Udržiavanie špecializovaného medzinárodného panelu, aj za pomoci príspevkov ďalších zmluvných členských krajín, môže vyjsť drahšie ako udržiavanie špecializovanej časti jedného vnútroštátneho súdu – Mestského súdu v Prahe – už len kvôli obrovskej priepasti v rozdieloch platov na začiatku kariéry[footnoteRef:185] českých sudcov na súde prvej[footnoteRef:186], či druhej inštancie[footnoteRef:187] a sudcov medzinárodných súdov pôsobiacich v Európe[footnoteRef:188]. Existuje opodstatnený predpoklad[footnoteRef:189], že plat sudcov Súdu prvého stupňa, tiež medzinárodného súdu pôsobiaceho v Európe, by na začiatku ich kariéry dosahoval až 152 200 EUR ročne. [185:  Preliminary Findings of DG Internal Market and Services – Study on the Caseload and financing of the Unified Patent Court. Internal Market and Services Directorate General [online]. Internal Market and Services Directorate General, 2011, s. 69-70 [cit. 26. 10. 2014]. Dostupné z: https://lt.justice.gov.sk/Attachment/draftStudy_re_UPC_Financing_7_11_2011rev.rtf?instEID=-1&attEID=42206&docEID=225621&matEID=4743&langEID=1&tStamp=20111202132108207]  [186:  21 838 EUR ročne. Zdroj: Internal Market and Services Directorate General, 2011, op. cit., s. 69]  [187:  42 760 EUR ročne. Zdroj: Internal Market and Services Directorate General, 2011, op. cit., s. 69]  [188:  EPO – od 102 180 do 145 296 EUR ročne, SD EÚ – súd prvého stupňa 275 000 EUR a Európsky súdny dvor 300 000 EUR. Zdroj: Internal Market and Services Directorate General, 2011, op. cit., s. 70]  [189:  Internal Market and Services Directorate General, 2011, s. 70] 

[bookmark: _Toc402524237]Český jazyk ako jazyk konania vedeného miestnou divíziou v ČR
Zloženie senátov z dvoch zahraničných sudcov by fakticky vylúčilo použitie české jazyka ako oficiálneho jazyka miest. div., pokiaľ zahraniční sudcovia tvoriaci väčšinu senátu nebudú rozumieť českému jazyku[footnoteRef:190]. Týmto by miest. div. v Českej Republike stratila jednu z výhod – vedenie medzinárodného konania v jazyku domáceho obyvateľstva a nepotrebnosť ďalších nákladov za preklady.[footnoteRef:191] [190:  Napr. sudcom zo Slovenskej republiky by pochopenie textu v českom jazyku nemalo spôsobovať problémy vzhľadom na spoločnú históriu oboch krajín. Je nepravdepodobné, že by v senátoch miestnej divízie ČR pôsobili len sudcovia z ČR a Slovenskej republiky.]  [191:  GUTTMANN, Michal. 2013, op. cit.] 

Potreba dobrého strojového prekladu je nutnosťou pre Českú republiku, keďže v nej nie je u užívateľov patentov všeobecne bežná znalosť francúzskeho, nemeckého a predovšetkým anglického jazyka na takej úrovni, aby neboli potrebné preklady. V súčasnosti je v ČR platných cca tridsaťtisíc patentov, ale počet patentov sa môže náhle  niekoľkonásobne zvýšiť po účinnosti patentového balíčka, najmä vďaka predpokladaným prihláškam majiteľov patentov zo Spojených štátov amerických, Japonského cisárstva, Čínskej ľudovodemokratickej republiky Juhokórejskej republiky. Český Úrad priemyslového vlastníctva spolupracuje na zdokonaľovaní strojového prekladu spoločne s EPO.[footnoteRef:192] Zdokonalenie strojového prekladu zníži náklady na preklad patentov českým občanom. Tým bude malým a stredným podnikom umožnené oboznámiť sa so znením patentov bez toho, aby museli vynakladať námahu, ktorú nemusia vynakladať krajiny, ktorých úradné jazyky sa zhodujú s niektorým z úradných jazykov EPO. [192:  Kluwer UPC News Blogger. Better translations prerequisite for Czech ratification of UPC [online]. Kluwer Patent Blog [cit. 26. 10. 2014]. Dostupné z: http://kluwerpatentblog.com/2014/10/09/better-translations-prerequisite-for-czech-ratification-of-upc-2/] 

Ďalšiu potencionálnu výhodu vidím v zriadenia sídla Jednotného patentového súdu miestnou divíziou v Českej republike v dosahu jej obyvateľov. Pomôže to výrazne znížiť cestovné náklady. Na druhej strane sa zriadenie miest. div. môže stať nutnosťou. Ak ČR ratifikuje Dohodu a nevytvorí miestnu divíziu budú návrhy proti fyzickým osobám s bydliskom v ČR, právnickým osobám so sídlom hlavného podnikania, príp. sídlom podnikania, v ČR a subjektom rovnocenných právnickej osobe, alebo v prípadoch, keď sa miesto skutočného alebo hroziaceho porušenia nachádza na území ČR, podávané na ústrednej divízii v Spojenom Kráľovstve, Spolkovej republike Nemecko alebo Francúzskej republike. Šanca, že konania budú vedené v českom jazyku, takmer nebude existovať. Jedinými prípadmi vedenia takých konaní v českom jazyku by boli situácie, keby bol patent udelený v českom jazyku a došlo k dohode alebo súhlasu účastníkov s vedením konania v českom jazyku a vydania príslušného rozhodnutia senátom alebo by to svojim rozhodnutím bez podmienky súhlasu alebo dohody účastníkov povolil na návrh účastníka predseda Súdu prvého stupňa.
[bookmark: _Toc402524238]Financovanie miestnej divízie v ČR
Náklady na priestory a administratívny personál sídla miest. div. v Českej republike predstavujú nezanedbateľnú položku. Na rozdiel od tých istých položiek nákladov regionálnej divízie, na ktoré by sa skladali všetky štáty regionálnej divízie alebo nákladov ústrednej divízie, na ktoré sa budú skladať všetky zmluvné členské štáty, by tieto náklady musela hradiť ČR z vlastných zdrojov. Je otázne, či návratnosť vo forme napr. vytvorenia pracovných miest bude dostatočná. Podmienky ČR a Spojeného kráľovstva sú síce veľmi rozdielne, ale príde mi vhodné zmieniť myšlienku[footnoteRef:193],  že ak v Spojenom kráľovstve nevznikne ústredná divízia, ktorá vytvorí nové pracovné miesta a prinesie zisk Spojenému kráľovstva, podpora Jednotného patentového súdu nemá z ekonomického hľadiska zmysel. Správa Deloitte poukazuje na ekonomickú nevýhodnosť pristúpenia k Dohode Poľskou republikou. Odpoveď na problematiku výhodnosti ekonomickej stránky miest. div. v ČR môže poskytnúť obdobná správa pre Českú republiku. [193:  The Unified Patent Court: help or hindrance? House of Commons. European Scrutiny Committee [online]. The Stationery Office imited, Londýn, vyd. 3. 5. 2012, s. 34 [cit. 26. 10. 2014]. Dostupné z: http://www.publications.parliament.uk/pa/cm201012/cmselect/cmeuleg/1799/1799.pdf] 

Či bude konanie u miestnej divízie pre užívateľov patentov lacnejšie ako konanie u vnútroštátneho súdu alebo EPO nie je možné s určitosťou stanoviť, keďže výška súdnych poplatkov nie je známa, pretože správny výbor, ktorý má stanoviť výšku súdnych poplatkov[footnoteRef:194], ku dňu odovzdania diplomovej práce ešte nevznikol. Môj predpoklad je, že nebude lacnejšie, pretože k zlacneniu patentových konaní má dôjsť v dôsledku zníženia počtu takých konaní vedených paralelne u rôznych vnútroštátnych súdoch rôznych zmluvných členských štátov, nie znížením samotných poplatkov súdnych konaní pod úroveň poplatkov českých vnútroštátnych konaní. [194: čl. 36 ods. 3 Dohody o JPS] 

Nezriadenie miestnej divízie Českou republikou by viedlo k absencii súdu s právomocou rozhodovať o patente s jednotným účinkom so sídlom na jej území. Miest. div. pôsobí ako luxusné riešenie pre krajiny, ktoré sú dosť bohaté na to, aby si ju mohli dovoliť zriadiť. Túto situáciu vystihuje nasledujúci citát: „Spravodlivosť je prístupná všetkým rovnako ako hotel Ritz.“ [footnoteRef:195]. Podľa môjho názoru sa štáty, kde bude zriadená centrálna divízia, vmanévrovali do neférovej pozície voči ostatným zmluvným členským štátom. Patentová ochrana funguje na princípe, že patent môže získať len ten, kto si ho môže dovoliť zaplatiť, ale možnosť štátu poskytnúť súdnu ochranu vytvorením súdu na svojom území by mala fungovať inak. [195:  Citát prisudzovaný sudcovi Sturgessovi (1928). Zdroj: MANSELL, Wade, THOMSON, Alan a METEYARD, Ielinda. Critical Introduction  to Law. 3rd ed. London, U.K.: Cavendish Publishing Limited, 2004, s. 5. ISBN 1-85941-892-9. Voľný preklad z anglického jazyka. Pôvodné znenie citátu v anglickom jazyku: “Justice is open to everybody in the same way as the Ritz Hotel.“.] 

Vytvorenie jednotného patentového súdneho systému pre väčšinu krajín EÚ by bol nepochybne úspech. Viedlo by to k zvýšeniu právnej istoty zjednotením výkladu patentového práva a odstráneniu simultánne prebiehajúcich patentových sporoch pri ktorých sú jedinými odlišnými aspektami rozhodné aplikovateľné vnútroštátne právo a osoby, ktoré rozhodujú.
	Otázkou, ktorú sa pred ratifikáciou, príp. podpisom Dohody snažia zodpovedať krajiny EÚ, medzi nimi Česká republika, je, či by to bol za súčasných podmienok aj ich úspech alebo len úspech niekoľkých z ich kolegov. Štáty začínajú počítať náklady. Každý jeden z nich má fungujúci vnútroštátny súdny systém, ktorý zabezpečuje patentovú ochrana. Všetky sú členmi EPO, ktoré už nejakú dobu úspešne funguje a vytvára kvázi medzinárodné balíčky národných patentov. Rozmýšľajú, či im to stojí za to, keďže by sa okrem hradenia nových nákladov zaviazali aj k odovzdaniu časti svojej suverenity medzinárodnej inštitúcii.
	Miestna divízia je jednou z odpovedí. Má obrovský potenciál byť úspešným medzinárodným inštitútom v európskom právnom patentovom priestore. Ako som v práci poukázal, jej decentralizácia by mohla siahať až na časti území jednotlivých zmluvných štátov a byť skoro tak blízko k ľudom ako ich vnútroštátne súdy, pričom jej medzinárodný charakter by zostal zachovaný. Ten sa prejaví najmä v rozhodnutiach, ktoré platia bez výnimky na území všetkých zmluvných členských štátov. MD by mala mať senáty, ktoré by tak trochu viac nútili k spolupráci príslušníkov rôznych štátov, a práve vďaka tomu sú jedinečným fórom vymieňania skúsenosti od ľudí z takmer celej Európy za účelom vytvorenia jednotného spôsobu aplikácie patentového práva. Jej právna úprava je dôsledkom kompromisov a dôkazom, že zmluvné členské štáty sa dokážu dohodnúť na spoločnom riešení zložitých otázok.
Veľké kompromisy v  právnej úprave miestnej divízie vyvolávajú neistotu, keďže nie je možné určiť, ktorú z ponúkaných možností riešenia rôznych situácii si senát vyberie. Do určitej miery má táto neistota pozitívny prínos, keďže umožňuje flexibilitu v prístupe k problémov, ktoré sa môžu vyskytnúť. Od miestnej divízie sa navyše očakáva, že prinesie niečo nové. Aký by to bol objav, keby každý dopredu vedel, aké skúsenosti a poznatky prinesie. Jedným z takých riešení je kompromisné riešenie bifurkácie. Prenechanie rozhodnutia o použití bifurkácie senátom spôsobuje, že môžu byť porovnané dva právne modely nie vedľa seba, ale priamo jeden v druhom. Na druhej strane neistota odradzuje patentových používateľoch, keďže nevedia, čo všetko sa môže stať s ochranou ich vynálezov v novom a neotestovanom systéme.

